PATVIRTINTA

Prienų rajono savivaldybės tarybos

2024 m. sausio d.

sprendimu Nr. T3-

PRIENŲ RAJONO SAVIVALDYBĖS 2024 METŲ SOCIALINIŲ PASLAUGŲ PLANAS

I. ĮVADAS

1.	Bendra informacija

Prienų rajono savivaldybės 2024 metų socialinių paslaugų planas (toliau – Planas) parengtas vadovaujantis Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo“ ir kitais socialines paslaugas reglamentuojančiais teisės aktais.

Socialinių paslaugų planas parengtas atsižvelgiant į priemones, planuojamas finansuoti 2024 metų Prienų rajono savivaldybės biudžeto lėšomis, Prienų rajono savivaldybės ilgalaikės plėtros strategijoje, Prienų rajono savivaldybės strateginiame veiklos plane numatytus socialinių paslaugų strateginius tikslus, kryptis ir priemones.

Rengiant Planą naudoti Statistikos departamento prie Lietuvos Respublikos Vyriausybės, Užimtumo tarnybos Kauno klientų aptarnavimo departamento Prienų skyriaus, Prienų rajono savivaldybės administracijos Socialinės paramos skyriaus, Prienų rajono savivaldybės socialinių paslaugų centro, Prienų globos namų, Prienų rajono Jiezno paramos šeimai centro, neįgaliųjų draugijų, nevyriausybinių organizacijų, pirminės sveikatos priežiūros centrų, kitų socialinių įstaigų pateikti duomenys.

Socialinių paslaugų planas nuosekliai susietas su Prienų rajono savivaldybės strateginiu plėtros planu.

2. Socialinių paslaugų teikimo ir plėtros tikslai

Socialinių paslaugų teikimo tikslas – sudaryti sąlygas asmeniui (šeimai) ugdyti ir stiprinti gebėjimus ir galimybes spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Socialinės paslaugos teikiamos siekiant užkirsti kelią asmens, šeimos, bendruomenės socialinėms problemoms kilti, taip pat visuomenės saugumui užtikrinti.

Socialinių paslaugų plėtros tikslai:

1. Vystyti / plėtoti prevencines socialines paslaugas savivaldybėje.

2. Didinti socialinių paslaugų prieinamumą asmenims su negalia, plėtojant socialinės priežiūros paslaugas / bendruomenines socialines paslaugas.

3. Teikti kokybiškas socialines paslaugas ir kitą pagalbą savivaldybės teritorijoje gyvenantiems asmenims (šeimoms), dėl amžiaus, negalios, socialinių problemų iš dalies ar visiškai neturintiems, neįgijusiems arba praradusiems gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime.

4. Vystyti dienos socialinės globos paslaugas institucijoje ir asmens namuose.

5. Užtikrinti teikiamų socialinių paslaugų tęstinumą, skatinant ir remiant socialinių paslaugų įstaigų veiklą.

6. Plėtoti vaikų dienos centrų, teikiančių akredituotą vaikų dienos socialinę priežiūrą, veiklą, skirti Savivaldybės biudžeto lėšas akredituotai vaikų dienos socialinei priežiūrai teikti, vykdyti akredituotos vaikų dienos socialinės priežiūros kokybės kontrolę, teikti vaikų dienos centrams metodinę paramą.

7. Akredituotos socialinės reabilitacijos asmenims su negalia paslaugų bendruomenėje teikimas, siekiant įgalinti asmenis su negalia savarankiškai gyventi bendruomenėje, ugdytis ir dalyvauti darbo rinkoje ar užimtumo veikloje.

8. Nuosekliai vykdyti institucinės globos pertvarkos planą. Planuojami 1 grupinio gyvenimo namai, 3 apsaugoti būstai asmenims, turintiems proto ar psichikos negalią.

9. Tęsti ir plėsti Socialinių dirbtuvių veiklą.

10. Plėtoti dienos užimtumo paslaugas asmenims su negalia seniūnijose.

11. Siekiant gerinti socialinių paslaugų kokybę, skatinti socialines paslaugas teikiančius darbuotojus kelti profesinę kvalifikaciją.

12. Užtikrinti nestacionarių socialinių paslaugų teikimą rajono gyventojams bei plėtoti nestacionarias socialines paslaugas kaip alternatyvą stacionarių socialinių paslaugų įstaigų paslaugoms.

13. Sudaryti sąlygas savivaldybės teritorijoje gyvenantiems asmenims (šeimoms) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene.

14. Kurti kompleksiškai teikiamų paslaugų sistemą, kuri sudarytų galimybes kiekvienam vaikui, asmeniui su negalia ar jo šeimai gauti individualias pagal poreikius paslaugas ir reikiamą pagalbą bendruomenėje, o kiekvienam likusiam be tėvų globos vaikui augti saugioje ir jo raidai palankioje aplinkoje.

15. Skatinti savanorišką veiklą.

16. Įtraukti, skatinti ir remti nevyriausybinių organizacijų, teikiančių socialines paslaugas, veiklą.

17. Skatinti asmeninės pagalbos teikimą asmenims su negalia.

18. Inicijuoti teikiamų / perkamų socialinių paslaugų kokybės kontrolę.

3. Socialinių paslaugų plano rengėjai

Sandra Mekionienė, Prienų rajono savivaldybės administracijos Socialinės paramos skyriaus vedėja;

Gitana Sabaliauskienė, Prienų rajono savivaldybės administracijos Socialinės paramos skyriaus vyriausioji specialistė;

Inga Barkauskienė, Prienų globos namų direktorė;

Roberta Revuckienė, Prienų rajono savivaldybės administracijos jaunimo reikalų koordinatorė;

Raimonda Kubilienė, Prienų rajono savivaldybės administracijos Kultūros ir turizmo skyriaus vyriausioji specialistė;

Liuda Šeškuvienė, Prienų rajono savivaldybės socialinių paslaugų centro direktoriaus pavaduotoja socialiniams reikalams;

Jūratė Virginija Žukauskienė, Prienų rajono Jiezno paramos šeimai centro direktorė;

Irena Valatkevičienė, Neįgaliųjų reikalų komisijos narė, Prienų neįgaliųjų draugijos pirmininkė.

II. BŪKLĖS ANALIZĖ

4. Savivaldybės socialinės ekonominės ir demografinės situacijos įvertinimas

Analizei naudojama naujausia Valstybės duomenų agentūros (2021–2023 m.) skelbiama statistika bei Užimtumo tarnybos prie Socialinės apsaugos ir darbo ministerijos, Savivaldybės administracijos struktūrinių ir struktūrinių teritorinių padalinių pateikti duomenys.

Bendras gyventojų skaičius Prienų rajono savivaldybės teritorijoje kasmet mažėja. 2023 m. Prienų rajono savivaldybėje buvo 25,0 tūkst. gyventojų, iš jų 15,2 tūkst. (59 proc.) darbingo amžiaus asmenų, 3,9 tūkst. (15 proc.) vaikų iki 15 metų, 5,7 tūkst. (25,4 proc.) pensinio amžiaus gyventojų.

Statistiniai rodikliai	2021-01-01	2022-01-01	2023-01-01	Pokytis +, - lyginant su praėjusiais metais
Gyventojų skaičius	25466	25010	24926	- 84
Iš jų:
Gyventojai (0–15metų) amžiaus	3660	3436	3966	+530
Darbingo amžiaus gyventojų skaičius	15216	15429	15244	+15
Pensinio amžiaus gyventojų skaičius	6590	6145	5716	-429
Demografinės senatvės koeficientas	173	175	175	-

Užimtumo tarnybos Kauno klientų aptarnavimo departamento Prienų skyriuje 2023 m. gruodžio 1 d. įregistruota 1195 bedarbiai, kurie sudarė 7,8 procento savivaldybės darbingo amžiaus gyventojų. Moterys sudarė 46,4 proc. (555), vyrai – 53,6 proc. (640). Nuo 2020 m. iki 2023 m. gruodžio mėn. registruotų bedarbių ir darbingo amžiaus gyventojų skaičius procentais nukrito nuo 14,4 iki 7,8 proc.

Prienų rajono savivaldybės tarybos 2023 m. balandžio 13 d. sprendimu Nr. T3-100 patvirtinta ,Prienų rajono savivaldybės užimtumo didinimo programa. Programos tikslas – tvarus užimtumas, skirtas nustatyti ir pašalinti Tikslinių grupių įsidarbinimą ribojančias aplinkybes, pasiekti kuo didesnį gyventojų užimtumą, kad kiekvienas gyventojas galėtų rasti turimą kvalifikaciją atitinkantį darbą ir užtikrinti tinkamą pragyvenimo lygį, skatinti darbo vietų kūrimą ir darbo paklausą, didinti darbo jėgos kvalifikacijos atitiktį darbo rinkos reikmėms, laisvus darbo išteklius integruoti į darbo rinką ir juos išlaikyti. Programoje yra numatomos dvi priemonės užimtumui didinti:

1. nenuolatinio pobūdžio darbų organizavimas savivaldybės teritorijoje;

2. užimtumo skatinimo ir motyvavimo paslaugų teikimas.

Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims tikslas – suteikiant reikiamas socialines paslaugas palengvinti ilgalaikių bedarbių įsitraukimą, integraciją į darbo rinką, kokybišką visuomeninį ir asmeninį gyvenimą.

2023 m. Užimtumo didinimo programos paslaugos suteiktos 75 asmenims. Paslaugoms įsigyti panaudota 22 400 eurų. Konsultuojant ilgalaikius bedarbius, teikiant jiems įvairias socialines paslaugas, išryškėjo tų asmenų įsisenėjusios problemos: prarasta motyvacija, žema savivertė, žemas aktyvumas visuomeniniame gyvenime, darbo rinkoje bei savarankiškumo, socialinių įgūdžių stoka, priklausomybės. Suteiktos tikslinės paslaugos: pavėžėjimo, individualios psichologo paslaugos, krizių valdymo konsultanto (psichologo), mokymų motyvacinėmis temomis, kompiuterinio raštingumo, socialinės (lydimosios pagalbos, konsultavimo, informavimo ir kt.) paslaugos.

2023 m. Užimtumo didinimo programos dalyvių užimtumas: 7 asmenys (neterminuotos darbo sutartys), 7 dirba pagal žemės ūkio paslaugų kvitus (terminuotas darbas), 2 mokosi naujų profesijų įgūdžių.

Siekiant didinti savivaldybės gyventojų užimtumą, pagal Užimtumo didinimo programą organizuojami nenuolatinio pobūdžio darbai, nes jų poreikis savivaldybėje yra didelis. 2023 m. šioje Užimtumo didinimo priemonėje dalyvavo 18 asmenų ir panaudota 31800 eurų. Registruoti Užimtumo tarnyboje asmenys tvarkė viešąsias erdves, šienavo, valė sniegą, tvarkė želdynus. Labiausiai socialiai pažeidžiami asmenys dalyvaudami programoje atnaujina darbo įgūdžius, įgyja motyvaciją tolimesnei darbo paieškai.

2024 m. užimtumo didinimo programa bus vykdoma, įgyvendinant priemones ir paslaugas. Bus atsižvelgiama į programos poreikių ir galimybių įvertinimą, parenkamos reikalingos paslaugos ir priemonės dėl integracijos į darbo rinką. 2024 m. programai vykdyti planuojama skirti 79,1 tūkst. Eur valstybės biudžeto specialios tikslinės dotacijos lėšų.

4.1. Gyventojų socialinių paslaugų poreikius lemiantys veiksniai

Nepalankios demografinės tendencijos – nedidelis gimstamumas (2020 m. – 194 vaikai, 2021 m. – 149 vaikai, 2022 m. – 159 vaikai, 2023 m. – 132 vaikai), šeimos struktūros kitimas (daugėja šeimų, kuriose yra tik vienas iš tėvų, dažniausiai motina), visuomenės senėjimas lemia socialinių problemų gausėjimą, didesnį socialinės priežiūros ir socialinės globos poreikį, dėl kurio auga socialinių paslaugų paklausa rajone. Didėjantį socialinių paslaugų poreikį lemia ir tai, kad paskutiniais metais daugėja šeimų, dėl įvairių priežasčių negalinčių, o kartais tiesiog nenorinčių globoti ir slaugyti negalią turinčių senyvo amžiaus tėvų. Galima daryti prielaidą, kad pagrindinė šio reiškinio priežastis yra vis didėjantis socialinių ryšių nykimas ir darbingo amžiaus asmenų emigracija į užsienį (tai lemia vis mažesnę šeimos paramą senyvo amžiaus asmenims ir asmenims su negalia). Dėl šios priežasties paklausiausios socialinės paslaugos būtų senyvo amžiaus asmenų ir suaugusių asmenų su negalia pagalbos į namus paslaugos, transporto paslaugos, dienos, trumpalaikės socialinės globos ir ilgalaikės socialinės globos paslaugos, paslaugos asmenims, turintiems proto ar psichinę negalią.

Rusijos Federacijai pradėjus karą prieš Ukrainą, nuo karo pradžios Prienų rajono savivaldybėje apgyvendinta 243 Ukrainos piliečiai, iš jų 94 vaikai. Sulaukę individualaus sprendimo, kad jiems suteikiama laikinoji apsauga Lietuvoje, užsieniečiai įgijo teisę į piniginę socialinę paramą, išmokas vaikams, vienkartinę įsikūrimo pašalpą, šalpos pensijas, socialines paslaugas. Teikiamos paslaugos padeda išspręsti iškilusias socialines problemas ir užtikrina žmonių socialinę integraciją, socialinės atskirties mažinimą.

Didelė socialinių paslaugų gavėjų grupė – šeimos, kurios patiria socialinę riziką, ir jose augantys nepilnamečiai vaikai. Šiose šeimose vyraujančios problemos: piktnaudžiavimas alkoholiu, ilgalaikis nedarbas, šeimyninių santykių nestabilumas, konfliktinės skyrybos, naudojama smurtas, fizinė ir psichologinė prievarta tarp partnerių ir prieš vaikus. Išlieka socialinės priežiūros šeimoms poreikis.

Prienų rajono savivaldybės socialinių paslaugų centro atvejo vadybininkai, socialiniai bei individualios priežiūros darbuotojai teikia pagalbą socialinę riziką patiriančioms šeimoms. Atvejo vadybininkai užtikrina operatyvios pagalbos organizavimo vaikui ir šeimai inicijavimą ir koordinavimą, siekia užtikrinti geriausius vaiko (šeimos) interesus, bendradarbiauja su vaiko teisių apsaugos ir įvaikinimo tarnybos specialistais, mobiliosios komandos specialistais bei pagal poreikį kitomis institucijomis.

Tarpinstitucinio bendradarbiavimo koordinatorius (toliau – Koordinatorius) siekia užtikrinti savivaldybėje koordinuotai teikiamų švietimo pagalbos, socialinių ir sveikatos priežiūros paslaugų vaikams ir jų tėvams (globėjams, rūpintojams) teikimą, mažinti socialinę atskirtį, gerinti tėvystės įgūdžius ir didinti šeimos savarankiškumą, gerinti vaikų psichikos ir fizinę sveikatą, plėtoti sveikos gyvensenos įgūdžius, padėti įveikti mokymosi sunkumus, patiriamus dėl negalių ar nepalankių aplinkos veiksnių, mažinti nepilnamečių iškritimo iš švietimo sistemos riziką. Koordinuotos pagalbos gavėjai – vaikai nuo gimimo iki 18 metų ir asmenys iki 21 metų, turintys didelių ar labai didelių specialiųjų ugdymosi poreikių, bei jų tėvai (globėjai, rūpintojai).

Koordinatorius planuoja, koordinuoja ir vertina vaiko minimalios ir vidutinės priežiūros priemonių ar auklėjamojo poveikio priemonės įgyvendinimą, pagalbos vaiko atstovams pagal įstatymą, kai vaikui skiriamos minimalios ar vidutinės priežiūros priemonės ar auklėjamojo poveikio priemonė, teikimą. Sistemina ir analizuoja informaciją apie vaiko teisių pažeidimus, psichoaktyviųjų medžiagų vartojimą, smurtą, nusikalstamumą, kitus socialinės rizikos veiksnius ir jų priežastis savivaldybės teritorijoje, organizuoja privalomojo ikimokyklinio ugdymo skyrimą vaikams, gyvenantiems socialinės rizikos šeimose.

Atlikdamas savivaldybės administracijos Vaiko gerovės komisijos pirmininko funkciją, Koordinatorius užtikrina Lietuvos Respublikos teisės aktuose nustatytų šios komisijos funkcijų ir pareigų įgyvendinimą.

Teikdamas pagalbą vaikui ir šeimai Koordinatorius vysto paslaugų tinklą, jų prieinamumą bei glaudų visų institucijų bendradarbiavimą, nes teigiamus vaiko elgesio pokyčius lemia ir operatyvus specialistų veiksmų derinimas bei koordinuotos pagalbos šeimai inicijavimas, kvalifikuotas jos suteikimas. Siekiant pačių geriausių rezultatų vaiko gerovės srityje Koordinatorius organizuoja skirtingų institucijų pasitarimus.

2023 metais organizuoti 6 Vaiko gerovės komisijos posėdžiai, viename iš jų svarstyta privalomojo ikimokyklinio ugdymo skyrimas socialinę riziką patiriančiose šeimose gyvenantiems vaikams, posėdis vyko rugpjūčio 23 d. ir jo metu nutarta skirti privalomą ikimokyklinį ugdymą 7 vaikams, 5 iš jų skirta pavėžėjimo paslauga. Minimalios priežiūros priemonės skirtos 6 nepilnamečiams, 1 iš nepilnamečių gyvena globos namuose, dėl šio nepilnamečio buvo kreiptasi dėl vidutinės priežiūros priemonės skyrimo, bet Nacionalinė švietimo agentūra, įvertinusi pateiktus dokumentus, nesutiko skirti minėtų priemonių, tad komisija skyrė minimalios priežiūros priemones.

Gauta 13 prašymų dėl vaiko laikinosios priežiūros tėvų prašymu nustatymo. Prašymai išnagrinėti ir patenkinti (laikina priežiūra tėvų prašymu trunka iki 6 mėn., tėvai kreipiasi tuomet, kai turi išvykti į kitą valstybę darbo reikalais ir jų nepilnamečiai vaikai lieka be įstatyminio atstovo, dar galima kreiptis turint sveikatos problemų).

Priimta 12 sprendimų dėl laikinosios globos (rūpybos) nustatymo, iš jų 3 nepilnamečiai buvo grąžinti į savo šeimas po to, kai priėmė reikiamą specialistų pagalbą (AA grupės, psichologo konsultacijos, darbo paieška ir kt.) bei pakeitė savo gyvenimo būdą, ir 4 vaikų laikini globėjai tapo jų nuolatiniais globėjais (teismo sprendimu).

2024 m. sausio 1 d. buvo 39 šeimos, globojančios 47 vaikus (iš jų 1 ukrainietis), kuriems steigta globa Prienų rajono savivaldybėje.

Šeimoje globojamų vaikų skaičiaus bei globėjų išmoką gaunančių šeimų skaičiaus 2020–2023 metų pokytis pateikiamas lentelėje.

2020 m.	2021 m.	2022 m.	2023
Vaikus globojančios šeimos	36	30	29	39 (1 ukr.)
Šeimose globojami vaikai	45	40	40	47 (1 ukr.)
Globėjų išmoką gaunančios šeimos	20	19	16	21
Vaikai globėjų išmoką gaunančiose šeimose	22	22	18	23

Siekiama skatinti vaikų globą šeimoje, kad likę be tėvų globos vaikai būtų apgyvendinti globėjų (rūpintojų) šeimose. Vaiko globėjui iš savivaldybės biudžeto lėšų mokama pagalbos pinigai, skirti globojamam vaikui įsikurti ir jo poreikiams tenkinti. Vaiko globėjui, globojančiam 0–3 metų vaiką, skiriama 7000 Eur, 3–18 metų vaiką – 5000 Eur globėjų išmoka. Globos pradžioje per 6 mėn. išmokama 1000 Eur, likusi dalis išmokama periodinėmis išmokomis kas mėnesį per 4 metus. Budinčiam globotojui mokama 4 BSI dydžio vienkartinė įsikūrimo išmoka už kiekvieną jo šeimoje laikinai prižiūrimą vaiką. 2023 m. išmokėta 27194,38 Eur globėjų išmokų iš savivaldybės biudžeto lėšų.

Gauta 60 policijos komisariato pranešimų dėl administracinio ar baudžiamojo nusižengimo požymių turinčių veikų bei nutarimų pradėti ikiteisminį tyrimą. Visi pranešimai įvertinti, susisiekta su nepilnamečių tėvais, mokyklų atstovais bei atvejo vadybininkais ir pateikti priimti sprendimai, šią informaciją gauna ir analizuoja Kauno apskrities vaiko teisių apsaugos skyrius Prienų rajone.

Įrašymo į šeimų, kurioms taikoma atvejo vadyba, apskaitą priežastys

2021 m.	2022 m.	2023 m.
Girtavimas	77	85	74
Socialinių įgūdžių stoka, negebėjimas tinkamai rūpintis vaikais	134	53	61
Smurtas, fizinė ar seksualinė prievarta šeimoje	4	19	24
Vaikams nustatyta laikinoji globa	5	5	6
Kitos priežastys	-	-	16
Teismo sprendimu tėvams laikinai apribota tėvų valdžia ir vaikui nustatyta nuolatinė globa	-	2	2

Šeimų, kurioms taikoma atvejo vadyba, statistika

2021 m.	2022 m.	2023 m.
1. Šeimų, esančių apskaitoje, skaičius	157	159	177
2. Šeimose augančių vaikų skaičius	328	325	354
3. Šeimų, įrašytų į apskaitą per metus, skaičius (jose augančių vaikų skaičius)	54(97)	49(98)	88(154)
3.1. Šeimos, įrašytos į apskaitą dėl girtavimo ir vaiko nepriežiūros (per metus)	28	27	35
3.2. Šeimos, įrašytos į apskaitą dėl socialinių įgūdžių stokos, dėl negebėjimo tinkamai rūpintis vaikais (per metus)	26	16+1 ukr.	51
3.3. Šeimos, įrašytos į apskaitą dėl to, kad vaikui nustatyta laikinoji globa (per metus)	-	5	2
4. Šeimų, išbrauktų iš apskaitos per metus, skaičius	56	47	56
4.1. Šeimos, išbrauktos iš apskaitos, nes šeimoje neliko nepilnamečių vaikų (vaikas tapo pilnamečiu, emancipuotas arba sudarė santuoką, mirė, neterminuotai apribota tėvų valdžia ir vaikui nustatyta nuolatinė globa)	17	5	6
4.2. Šeimos, išbrauktos iš apskaitos, nes išnyko priežastys, dėl kurių šeima buvo įrašyta į apskaitą	26	37	44
4.3. Šeimos, išbrauktos iš apskaitos, nes išvyko gyventi į kitą savivaldybę (užsienio valstybę)	9	5	5
4.4. Mirė abu tėvai arba vienas iš tėvų ir vaikui nustatyta globa	1	-	1

Prienų rajono savivaldybėje 2021–2023 m. kito šeimų, kurioms taikoma atvejo vadyba, skaičius: 2021 m. – 157 šeimos, 2022 m. – 159 šeimos, 2023 m. – 177 šeimos.

Lyginant su 2022 metais, per ataskaitinį laikotarpį bendras šeimų, kurioms teikiamos socialinės paslaugos, auginančių vaikus, skaičius padidėjo. Per metus į tokių šeimų, auginančių vaikus, apskaitą (toliau – apskaita) buvo įrašyta 88 šeimos, išbraukta iš apskaitos – 56 šeimos. Dėl girtavimo ir vaikų nepriežiūros į apskaitą įrašytos 35 šeimos. 51 šeima 2023 m. į apskaitą pateko dėl socialinių įgūdžių stokos ir negebėjimo pasirūpinti vaikais, konfliktinių skyrybų atvejais. Per 2023 metus iš apskaitos išbraukta 6 šeimos, nes šeimoje neliko nepilnamečių vaikų (vaikai tapo pilnamečiais arba tėvams neterminuotai buvo apribota tėvų valdžia ir vaikui nustatyta nuolatinė globa). 44 šeimoms užbaigtas atvejo vadybos procesas, kadangi išnyko priežastys, dėl kurių pradėta atvejo vadyba. 2023 m. 5 šeimos išvyko gyventi į kitas savivaldybes ar užsienio valstybes.

Šeimos, kurios patiria socialinę riziką ir taikoma atvejo vadyba, išlieka didele problema, kuriai spręsti yra reikalingos papildomos lėšos (socialinių darbuotojų, dienos centrų ir pan. išlaikymas). Visa tai didina viešųjų socialinių paslaugų poreikį.

Prienų rajono savivaldybėje patvirtinta ir veikia Jaunimo reikalų taryba (JRT). 2023 metais vyko 3 Prienų rajono savivaldybės jaunimo reikalų tarybos ir 1 tarpžinybiniai posėdžiai. Prienų JRT pasitvirtino veiklos kryptis, pagal kurias planavo savo posėdžius. JRT nuolat stebėjo ir analizavo jaunimo situaciją rajone, domėjosi jaunimo organizacijų veikla, pagal poreikį svarstė jaunimui aktualius klausimus. Bendradarbiavo su jaunimo reikalų koordinatore, Atvira jaunimo erdve „Prienas“, jaunimo organizacijomis, jaunimo reikalų departamentu, mokyklomis, tarpinstitucinio bendradarbiavimo koordinatore, socialiniais darbuotojais.

Vadovaujantis Jaunimo organizacijų veiklos finansavimo programos lėšų skyrimo ir jų panaudojimo tvarkos aprašu, siekiama skatinti jaunimo ir su jaunimu dirbančių organizacijų veiklą, sudaryti palankias sąlygas jauno žmogaus asmenybei formuoti (-is), spręsti jaunimo problemas, padėti jaunimui integruotis į politinį, ekonominį, socialinį, kultūrinį miesto bei šalies gyvenimą, kultūrinę veiklą.

2023 m. patvirtinta Vasaros užimtumo ir integracijos į darbo rinką programa, pagal kurią buvo įdarbinta 12 jaunuolių. Programa skirta Prienų rajono savivaldybės jaunimui nuo 14 iki 21 m., besimokančiam Prienų rajono savivaldybės teritorijoje esančiose ugdymo įstaigose ir deklaravusiam savo gyvenamąją vietą Prienų rajono savivaldybėje (toliau – jaunimas). Programos tikslas – sudaryti palankias sąlygas kokybiškam jaunimo užimtumui vasaros atostogų metu (birželio–rugpjūčio mėnesiais, ne ugdymo proceso metu) Prienų rajono savivaldybėje. Prienų rajone veikia 9 jaunimo organizacijos.

Nuo 2018 metų spalio vidurio Prienų kultūros ir laisvalaikio centre veiklą pradėjo Atvira jaunimo erdvė (AJE) „Prienas“. Erdvės tikslas – suteikti galimybę jauniems žmonėms prasmingai leisti laiką ir kartu su bendraamžiais bei jaunimo darbuotojais kurti, bendrauti ar spręsti kasdienybėje kylančius iššūkius neformalioje aplinkoje. Čia laukiamas jaunimas nuo 14 iki 29 metų. Veiklos – nemokamos.

Atvirosios jaunimo erdvės „Prienas“ lankytojų skaičius pateiktas diagramoje.

Didelė problema – smurtas artimoje aplinkoje. Smurtas artimoje aplinkoje gali būti nepastebimas, išoriškai nepasireiškiantis, todėl sunku nustatyti tikrąjį su juo susijusių nusikalstamų veikų mastą. Smurto artimoje aplinkoje problema turi būti sprendžiama plačiau nei tik sprendžiant smurto apraiškas santykiuose, nes tai nėra pagrindinė problema. Šeimyninių santykių nestabilumas daro neigiamą įtaką visiems šeimos nariams, o ypač šiose šeimose augantiems vaikams – jie neturi tinkamų sąlygų pozityviai socializacijai. Socialinės paslaugos yra vienas iš komponentų, kuris prisideda prie smurto ir konfliktų šeimoje mažinimo. Pagrindiniai uždaviniai smurto artimoje aplinkoje prevencijai: visuomenės švietimas, nepakantumo ugdymas visų rūšių smurtui, darbuotojų, dirbančių smurto artimoje aplinkoje apsaugos, prevencijos ir pagalbos teikimo srityse, profesinės kompetencijos tobulinimas, paslaugų smurtą artimoje aplinkoje patyrusiems asmenims koordinavimas, kokybė ir prieinamumas, naujų pagalbos modelių ir įrankių paieška.

Prienų rajono savivaldybė ir Moterų teisių asociacija 2023 m. pasirašė bendradarbiavimo sutartį, kuri sėkmingai teikia kompleksines paslaugas savivaldybės teritorijoje.

2023 m. liepos 1 d. įsigaliojus apsaugos nuo smurto artimoje aplinkoje naujai redakcijai, vadovaujantis ja buvo sudaryta Prienų rajono savivaldybės smurto artimoje aplinkoje prevencijos komisija, kurios pagrindinė funkcija – prevencinė veikla. Komisijos sudėtis ir veiklos nuostatai patvirtinti mero potvarkiu. Taip pat buvo sudarytas Prienų rajono savivaldybės teritorijoje veikiančių įstaigų ir organizacijų, teikiančių socialines paslaugas smurto artimoje aplinkoje pavojų patiriantiems asmenims ar smurtą patyrusiems asmenims ir smurtą artimoje aplinkoje keliantiems asmenims, sąrašas, patvirtintas administracijos direktoriaus įsakymu. Šį sąrašą policijos pareigūnai įteikia asmenims, kuriems yra taikomas suėmimo orderis, trunkantis 15 parų, tai reiškia, kad smurto pavojų keliantis asmuo yra įpareigojamas nesiartinti prie vietos, kur jis gyvena, ir turi susirasti laikiną gyvenamąją vietą savarankiškai arba vykti apsistoti į Jiezno paramos šeimai centrą, kur yra teikiama laikino apnakvindinimo paslauga smurto pavojų keliantiems asmenims Prienų rajono savivaldybės teritorijoje.

Lygios galimybės – tarptautiniuose žmogaus ir piliečių teisių dokumentuose ir Lietuvos Respublikos įstatymuose įtvirtintų žmogaus teisių įgyvendinimas nepaisant lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos.

Prienų rajono savivaldybės 2022–2024 m. strateginiame veiklos plane patvirtinta priemonė „Lyčių lygybės ir nediskriminavimo užtikrinimas visiems asmenims, paslaugų vartotojams, darbuotojams“.

5. Esamos socialinių paslaugų infrastruktūros savivaldybėje analizė

Savivaldybėje teikiamos šios socialinės paslaugos:

- prevencinės socialinės paslaugos (potencialių socialinių paslaugų gavėjų paieška, kompleksinės paslaugos šeimai, darbas su bendruomene, atvirasis darbas su jaunimu). Prevencinių socialinių paslaugų tikslas – padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį. Prevencines socialines paslaugas savivaldybėje organizuoja ir teikia: Prienų rajono savivaldybės socialinių paslaugų centras (toliau – Socialinių paslaugų centras) – Savivaldybės tarybos įgaliota biudžetinė įstaiga – Prienų rajono savivaldybės bendruomeninių šeimos namų funkcijų vykdytojas bei kompleksinių paslaugų šeimoms teikėjas; Prienų kultūros ir laisvalaikio centras (atvira jaunimo erdvė ,,Prienas“) – atvirasis darbas su jaunimu;

- bendrosios socialinės paslaugos (informavimas, konsultavimas, tarpininkavimas ir atstovavimas, maitinimo organizavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos, asmeninės higienos ir priežiūros paslaugų organizavimas, kitos bendrosios socialinės paslaugos);

- specialiosios socialinės paslaugos, kurios skirstomos į socialinę priežiūrą (pagalba į namus, socialinių įgūdžių ugdymas ir palaikymas, laikinasis atokvėpis ir kt.) ir socialinę globą (dienos, trumpalaikė ir ilgalaikė socialinė globa, laikinasis atokvėpis (globa).

Pagrindinis socialinių paslaugų organizatorius yra Prienų rajono savivaldybė. Paslaugos teikiamos visoms pagrindinėms socialinių paslaugų gavėjų grupėms, t. y. vaikams, likusiems be tėvų globos, vaikams iš šeimų, kurioms taikoma atvejo vadyba, ir jų šeimoms, asmenims su negalia, senyvo amžiaus asmenims ir jų šeimos nariams, rizikos grupės asmenims ir jų šeimoms ir kt.

Lentelėje nurodytos įstaigos, savivaldybės gyventojams teikiančios socialines paslaugas:

Eil. Nr.	Socialinių paslaugų įstaigos tipas pagal žmonių socialines grupes	Socialinių paslaugų įstaigos pavadinimas	Pavaldumas	Vietų (gavėjų) skaičius
iš viso	iš jų finansuojamų Savivaldybės
1.	Pirminės sveikatos priežiūros centrai	VšĮ Prienų rajono pirminės sveikatos priežiūros centras	Savivaldybė	-	-
VšĮ Jiezno pirminės sveikatos priežiūros centras	Savivaldybė	15	15
VšĮ Balbieriškio pirminės sveikatos priežiūros centras	Savivaldybė	10	10
VšĮ Veiverių pirminės sveikatos priežiūros centras	Savivaldybė	10	10
2.	Kitos socialinių paslaugų įstaigos	Prienų rajono savivaldybės socialinių paslaugų centras: - pagalba į namus -socialinė priežiūra šeimoms - socialinių įgūdžių ugdymas ir palaikymas - integrali pagalba - dienos socialinė globa institucijoje - dienos socialinė globa asmens namuose - prevencinės paslaugos - kompleksinės paslaugos šeimai - asmeninio asistento paslauga - dienos užimtumas centre -laikino atokvėpio paslauga asmens namuose -vaikų dienos socialinė priežiūra	Savivaldybė	189 177 2 25 15 15 150 250 18 40 - 16	189 - 2 25 12 15 14 250 18 40 - 15
3.	Globos namai	Prienų globos namai: -ilgalaikė socialinė globa -trumpalaikė socialinė globa	Savivaldybė	210 185 25	75 70 5
4.	Globos namai	VšĮ Veiverių pirminės sveikatos priežiūros centro globos namai	Savivaldybė	15	15
5.	Globos namai	VšĮ „Gintkosta“ (senelių globos namai „Smiltelė“)	Privatūs	24	-
6.	Globos namai	VšĮ Šilavoto globos namai	Privatūs	40	-
7.	Savarankiško gyvenimo namai	VšĮ Veiverių pirminės sveikatos priežiūros centro savarankiško gyvenimo namai	Savivaldybė	10	10
8.	Laikino apgyvendinimo centro laikino apgyvendinimo grupė	Prienų rajono Jiezno paramos šeimai centras	Savivaldybė	6	6
9.	Laikino apgyvendinimo centro krizių įveikimo grupė	Prienų rajono Jiezno paramos šeimai centras	Savivaldybė	12	12
10.	Laikino apgyvendinimo centro Ukrainos gyventojų laikino apgyvendinimo grupė	Prienų rajono Jiezno paramos šeimai centras	Savivaldybė	12	12
11.	Laikino apnakvindinimo paslauga (smurtautojams pagal orderį)	Prienų rajono Jiezno paramos šeimai centras	Savivaldybė	4	4
12.	Globos centras –vietos pas budinčias globotojas	Prienų rajono Jiezno paramos šeimai centras	Savivaldybė	7	7
13.	Klebiškio bendruomeniniai vaikų globos namai	Prienų rajono Jiezno paramos šeimai centro filialas	Savivaldybė	8	8
14.	Ašmintos bendruomeniniai vaikų globos namai	Prienų rajono Jiezno paramos šeimai centro filialas	Savivaldybė	8	8
15.	Pakuonio bendruomeniniai vaikų globos namai	Prienų rajono Jiezno paramos šeimai centro filialas	Savivaldybė	8	8
16.	Vaikų dienos centras	Prienų rajono Jiezno paramos šeimai centras	Savivaldybė	44	44
17.	Vaikų dienos centras	Prienų rajono socialinių paslaugų centras	Savivaldybė	16	15
18.	Vaikų dienos centras	Prienų bendruomenė	Savivaldybė	26	26
19.	Vaikų dienos centras	Išlaužo seniūnijos bendruomenės šeimos centras	Savivaldybė	25	25
20.	Vaikų dienos centras	,,Aitvaro vaikai“	savivaldybė	20	20
21.	Jaunimo centras	Prienų rajono Jiezno paramos šeimai centras	Savivaldybė	17	17
22	Šeimynos	-	-	-	-
23.	Socialinių dirbtuvių paslauga	VšĮ ,,Galimybių dirbtuvės“	NVO	16	-
24.	Asmenų su negalia nevyriausybinė organizacija	Prienų rajono asmenų su negalia draugija	NVO	40	40
25.	Asmenų su negalia nevyriausybinė organizacija	VšĮ LASS pietvakarių centro LASS Prienų rajono filialas	NVO	30	27
26.	Asmenų su negalia nevyriausybinė organizacija	Lietuvos kurčiųjų draugijos Kauno teritorinės valdybos Prienų rajono kurčiųjų pirminė organizacija	NVO	25	16
27.	Asmenų su negalia nevyriausybinė organizacija	Jiezno žmonių su negalia sąjunga	NVO	25	25
28.	Nevyriausybinė organizacija	Lietuvos judėjimo „Černobylis“ Prienų komitetas	NVO	40	40
29.	Nevyriausybinė organizacija	Prienų rajono diabeto klubas „Versmė“	NVO	50	50

5.1. Socialinių paslaugų infrastruktūros išsidėstymas ir socialinių paslaugų teikimo savivaldybėje (seniūnijose) pakankamumo lygis

Prienų rajono savivaldybės teritorijoje veikia 22 socialines paslaugas teikiančios įstaigos ir 7 nevyriausybinės organizacijos. Įstaigų, teikiančių paslaugas asmenims su negalia, patalpos pritaikytos asmenų su negalia poreikiams. Įstaigos nuolat dalyvauja projektinėje veikloje ir ieško finansavimo galimybių įstaigų veiklos plėtrai ir materialinei bazei gerinti.

Vienas iš socialinių paslaugų organizavimo principų, numatytų Lietuvos Respublikos socialinių paslaugų įstatyme, yra socialinių paslaugų prieinamumas, t. y. paslaugos turi būti teikiamos kuo arčiau gyvenamosios vietos. Savivaldybė, plėtodama socialinių paslaugų tinklą, atsižvelgia į paslaugų įstaigų teritorinį išdėstymą, stengiasi, kad šios įstaigos nebūtų sukoncentruotos tik savivaldybės centre.

Paslaugos teikiamos visoms pagrindinėms socialinių paslaugų gavėjų grupėms, t. y. vaikams, likusiems be tėvų globos, vaikams iš šeimų, patiriančių socialinę riziką, socialinę riziką patiriantiems asmenims ir jų šeimoms, asmenims su negalia ir vaikams ir jų šeimoms, senyvo amžiaus žmonėms ir jų šeimos nariams, rizikos grupės asmenims ir šeimoms, proto ar psichinę negalią turintiems asmenims, šeimoms, patiriančioms smurtą ir kt.

Pagrindinis socialinių paslaugų organizatorius yra Prienų rajono savivaldybė, o socialines paslaugas teikia įvairaus tipo ir pavaldumo, įvairioms klientų grupėms skirtos socialinių paslaugų įstaigos bei nevyriausybinės organizacijos.

Pagrindinis nestacionarių socialinių paslaugų teikėjas rajone išlieka Prienų rajono savivaldybės socialinių paslaugų centras (toliau – Socialinių paslaugų centras).

Socialinių paslaugų centro misija – vykdant valstybės ir savivaldybės socialinę politiką teikti socialines paslaugas asmenims (šeimoms) ugdant ir stiprinant gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

Įstaigos uždaviniai:

1. Teikti prevencines, bendrąsias ir specialiąsias socialines paslaugas Centre ir paslaugų gavėjo namuose, atsižvelgiant į asmens (šeimos) socialinių paslaugų poreikį, užtikrinti teikiamų socialinių paslaugų kokybę, pasitelkiant savanorius bei NVO.

2. Plėsti socialinių paslaugų tinklą bendruomenėje, socialines paslaugas artinti prie asmens gyvenamosios vietos.

3. Vykdyti atvejo vadybos funkcijas ir koordinuoti atvejo vadybos procesus.

4. Padėti grąžinti asmenims gebėjimą savarankiškai gyventi, integruotis šeimoje ir visuomenėje.

5. Nustatant asmens socialinių paslaugų poreikį, prioritetas teikiamas alternatyvioms institucinei ilgalaikei socialinei globai stacionarioje socialinės globos įstaigoje paslaugoms, teikiamoms bendruomenėje, – socialinei priežiūrai, dienos socialinei globai asmens namuose, dienos centre.

6. Užtikrinti kokybiškas pavėžėjimo paslaugas gyventojams.

7. Įgyvendinti socialinių paslaugų teikimo programas ir projektus savivaldybės teritorijoje.

8. Nuolat kelti personalo kompetencijas ir kvalifikaciją.

Tikslas – sudaryti sąlygas asmeniui (šeimai) siekti sąveikos su socialine aplinka pokyčių ir gyvenimo kokybės gerinimo, įgalinant paslaugų gavėjus savarankiškai spręsti savo socialines problemas ir įveikti socialinę atskirtį.

Socialinių paslaugų centre veikia:

- vaikų dienos centras „Pienės pūkas“, kurį lanko 16 vaikų iš 12 šeimų. Vaikams organizuojamas maitinimas, sudaromos sąlygos atlikti namų darbus, teikiamos sociokultūrinės, darbo įgūdžių formavimo, meninės veiklos ir užimtumo paslaugos, organizuojamos išvykos, ekskursijos;

- senjorų užimtumo grupė, kurią lanko senyvo amžiaus arba sulaukę pensinio amžiaus žmonės. Grupę lanko 25 senjorai, kuriems teikiamos informavimo, konsultavimo, bendrosios socialinės paslaugos, sociokultūrinės paslaugos, veikia senjorų grupės choras „Šarma“, užsiėmimus veda psichologė;

- šeimų klubas, kurį lanko šeimos, kurioms taikoma atvejo vadyba, teikiamos socialinių įgūdžių ugdymo ir palaikymo paslaugos savivaldybėje;

- neįgaliųjų dienos užimtumo grupė institucijoje, kurią lanko 11 asmenų, turinčių proto ar psichinę negalią. Jiems teikiamos socialinės priežiūros ir dienos socialinės globos paslaugos, veiklą vykdo užimtumo specialistai ir psichologė.

- teikiamos asmens higienos paslaugos. Asmens higienos ir priežiūros paslaugos teikiamos asmenims (šeimoms), kurie dėl nepakankamų pajamų ar skurdo negali (neturi galimybės) pasirūpinti savo higiena. Centre teikiamos maudymosi ir skalbimo paslaugos.

2023 m. pagalbos į namus paslaugos buvo suteiktos 189 paslaugų gavėjams.

2023 m. asmeninio asistento paslaugas gavo 22 asmenys.

2023 m. integralios pagalbos paslaugos buvo suteiktos 25 paslaugų gavėjams.

2023 m. dienos socialinės globos paslaugas asmens namuose gavo 9 paslaugos gavėjai.

Socialinių paslaugų centras teikia akredituotas socialinės priežiūros paslaugas.

Taip pat Socialinių paslaugų centras teikia kvalifikuotas ir licencijuotas dienos socialinės globos paslaugas institucijoje ir asmens namuose.

Tendencingai senėjanti visuomenė bei skiriamas vis didesnis dėmesys asmenims su negalia lėmė tai, jog individualios priežiūros darbuotojų teikiama pagalba asmens namuose yra reikalinga ir svarbi. Pagalbos į namus paslaugų poreikis 2023 metais nesumažėjo. Palyginus 2023 metų rodiklius su ankstesniais metais, pagalbos į namus paslaugų gavėjų skaičius išaugo. Senyvo amžiaus asmenys vis dažniau priima teikiamą pagalbos į namus paslaugą, nebijo išreikšti reikalingos pagalbos poreikio, nes artimieji dėl aktyvaus gyvenimo tempo ne visada turi galimybę padėti savo artimiesiems. Visus metus nuolat buvo fiksuojamas eilės sąraše kintantis laukiančiųjų gauti pagalbos į namus paslaugas asmenų skaičius.

Socialinės globos ir priežiūros asmens namuose skyriui Prienų rajono savivaldybės socialinių paslaugų centro direktoriaus įsakymu pavesta teikti ir koordinuoti laikino atokvėpio paslaugas asmens namuose. Per 2023 metų laikotarpį gauti laikinio atokvėpio paslaugas asmens namuose poreikio nebuvo (šios paslaugos buvo teikiamos kaip pagalbos namuose paslaugos).

Dienos socialinės globos paslaugas asmens namuose per 2023 metų laikotarpį Socialinių paslaugų centras suteikė 12 paslaugos gavėjų. Šios paslaugos poreikio padidėjimas rodo, jog senyvo ir darbingo amžiaus asmenų su negalia amžiaus trukmė ilgėja, sveikatos priežiūros teikiamų paslaugų kokybė gerėja, o paslaugų gavėjų artimieji, siekdami suderinti asmeninį gyvenimą su slaugomo asmens priežiūra, vis dažniau kreipiasi į atitinkamas institucijas dėl reikalingos papildomos pagalbos, yra susipažinę su rajone teikiamomis socialinėmis paslaugomis bei ieško problemos sprendimo būdų.

Integrali pagalba (dienos socialinė globa ir slauga) – tai visuma paslaugų, kuriomis asmeniui teikiama kompleksinė nuolatinės specialistų priežiūros reikalaujanti pagalba dienos metu. Per metus šią paslaugą gauna 20 paslaugų gavėjų ir juos aptarnauja 2 komandos, kurias sudaro: socialinis darbuotojas, slaugytojas, slaugytojo padėjėjas, individualios priežiūros darbuotojas, psichologas. Nuo projekto pradžios šia paslauga pasinaudojo 25 paslaugų gavėjai. Paslaugos teikiamos darbo dienomis pagal poreikį nuo 2 iki 4 valandos per dieną asmenims, kuriems yra nustatytas individualus pagalbos poreikis ir visiško nesavarankiškumo lygis.

Socialinių paslaugų centre įteisinta asmeninės pagalbos paslauga, kuri padeda užtikrinti didesnes galimybes asmenims su negalia mokytis, dirbti ar užsiimti kita kasdienine veikla. Prienų rajono savivaldybės mero 2023 m. birželio 12 d. potvarkiu Nr. P1-128 patvirtintas Asmeninės pagalbos poreikio nustatymo, asmeninės pagalbos organizavimo, mokėjimo už asmeninę pagalbą ir lėšų asmeninei pagalbai teikti bei administruoti apskaitymo, naudojimo, ataskaitų teikimo Prienų rajono savivaldybėje tvarkos aprašas. Aprašas nustato asmeninės pagalbos poreikį nustatančius subjektus, asmeninės pagalbos skyrimo, teikimo, teikimo sustabdymo ir atnaujinimo bei nutraukimo tvarką amenims su negalia, kuriems Lietuvos Respublikos neįgaliųjų socialinės integracijos įstatymo nustatyta tvarka nustatyta negalia arba 55 procentų ir mažesnis dalyvumo lygis arba individualusis pagalbos poreikis. Asmeninės pagalbos teikimą administruoja ir jos kokybę užtikrina Prienų rajono savivaldybės administracijos Socialinės paramos skyrius. Asmeninę pagalbą teikia Prienų rajono savivaldybės socialinių paslaugų centras. Per 2023 metų laikotarpį ši paslauga buvo suteikta iš viso 22 asmenims, iš kurių 1 vaikui su sunkia negalia, 2 senyvo amžiaus asmenims, kuriems yra nustatytas individualusis pagalbos poreikis, bei 19 darbingo amžiaus asmenų.

Prienų rajono savivaldybės socialinių paslaugų centro vaikų dienos centras „Pienės pūkas“ savo veiklą pradėjo 2015 m. Iš pradžių tai buvo vaikų užimtumo grupė, kurią lankė 8 mokyklinio amžiaus vaikai, kuriems buvo organizuojami kompiuterinio raštingumo užsiėmimai. Vaikai turiningai leidžia laisvalaikį po pamokų ir atostogų metu, į kasdieninę centro veiklą įsitraukia ir tėvai. Vaikai kasdien gauna maitinimo paslaugą, ruošia pamokas. Jie dalyvauja organizuojamuose dailės, sporto, muzikos, užsiėmimuose. Vaikams ugdomi socialiniai ir buitiniai įgūdžiai: kartu gaminamas maistas, vyksta namų ruošos ir asmens higienos praktikumai. Vaikai turi galimybę dalyvauti įvairiuose renginiuose, šventėse, pažintinėse ir pramoginėse išvykose. Prienų rajono savivaldybės socialinių paslaugų centro vaikų dienos centrui „Pienės pūkas“ nuo 2021-01-01 suteikta teisė teikti akredituotą vaikų dienos socialinės priežiūros paslaugą. Šiai paslaugai gauti vietų skaičius – 16, nuo 2023-11-26 bus pratęstas akreditavimosi laikotarpis dar 3 metams.

2023 m. priimta 430 prašymų gauti techninės pagalbos priemonėms, pasirašytos 397 asmens aprūpinimo techninės pagalbos priemonėmis sutartys, 5 asmenims suteiktos asmeninės higienos ir priežiūros paslaugos.

Centras teikia paramą drabužiais ir avalyne, asmens higienos ir priežiūros paslaugas. Visus metus gyventojams teikiamos informavimo, konsultavimo, tarpininkavimo ir atstovavimo paslaugos. Socialinių paslaugų centro lėšų šaltiniai yra valstybės ir savivaldybės biudžeto lėšos; lėšos, gaunamos už teikiamas mokamas paslaugas; lėšos, gaunamos kaip parama; kitos teisėtu būdu įgytos lėšos. Socialinių paslaugų centras kiekvienais metais gauna specialiąsias tikslines dotacijas iš valstybės biudžeto šeimoms, kurioms taikoma atvejo vadyba, socialinei priežiūrai ir dienos socialinei globai asmenims su sunkia negalia organizuoti. Specialiosios tikslinės dotacijos iš valstybės biudžeto šeimoms, kurioms taikoma atvejo vadyba, kurioms teikiama socialinė priežiūra, nuo 2021 m. iki 2023 m. padidėjo 30,9 %. Tai įvyko dėl darbo apmokėjimo tvarkos ir atlyginimų tarnybinių koeficientų pokyčių. Asignavimai dienos socialinei globai asmenims su negalia tuo pačiu laikotarpiu padidėjo 25 %. Padidėjimą lėmė integrali pagalba asmens namuose ir paklausa šioms paslaugoms gauti. Socialinių paslaugų centras taip pat teikia mokamas socialines paslaugas, už kurias mokestį nustato steigėjas. Mokėjimas už socialines paslaugas, kurias planuoja, skiria, kurių poreikį asmeniui (šeimai) nustato Prienų rajono savivaldybė ir kurių teikimas finansuojamas iš Prienų rajono savivaldybės biudžeto lėšų ar savivaldybei skiriamų Lietuvos Respublikos valstybės biudžeto specialiųjų tikslinių dotacijų, organizuojamas vadovaujantis Lietuvos Respublikos Vyriausybės patvirtintu Mokėjimo už socialines paslaugas tvarkos aprašu ir Prienų rajono savivaldybės tarybos 2019 m. kovo 28 d. sprendimu Nr. T3-87 patvirtintu Mokėjimo už socialines paslaugas Prienų rajono savivaldybėje tvarkos aprašu.

Per 2023 m. Socialinių paslaugų centras už mokamas paslaugas surinko 86 000 Eur. Tai lėmė didėjantis socialinių paslaugų poreikis bei gerėjančios galimybės šį poreikį tenkinti: didėjo socialinių darbuotojų skaičius, teikiamų socialinių paslaugų įvairovė, didėjo paslaugų gavėjų skaičius ir jų gaunamos pajamos.

Socialinių paslaugų centras taip pat aktyviai bendradarbiauja su Prienų rajono savivaldybės administracijos seniūnijomis ir skyriais, NVO ir bendruomenėmis, Kauno apskrities VPK Prienų rajono policijos komisariatu, Prienų švietimo pagalbos tarnyba, Prienų rajono švietimo ir ugdymo įstaigomis, sveikatos priežiūros, kitų savivaldybių socialinių paslaugų centrais ir kitomis įstaigomis bei organizacijomis. Šio bendradarbiavimo tikslas yra kartu spręsti iškilusias problemas, dalintis gerąja patirtimi, keistis informacija, vykdyti prevenciją, organizuoti ir dalyvauti bendruose renginiuose įgyvendinant įvairius projektus.

Prienų rajono savivaldybės socialinių paslaugų centras kartu su projekto vykdytoja Europos socialinio fondo agentūra įgyvendina projektą Nr. 07-007-P-0001 „Kompleksinės paslaugos (KOPA)“, skirtą suteikti asmenims, šeimoms ir bendruomenėms būtinus įgūdžius savarankiškai spręsti kylančias socialines problemas. Projekto veiklos suplanuotos taip, kad kiekvienoje seniūnijoje būtų užtikrinamas paslaugų kompleksiškumas ir asmenims būtų suteikta galimybė dalyvauti visose veiklose pagal poreikį. Projekto trukmė – 2023 m. kovo 22 d. – 2029 m. liepos 31 d. Projekto finansavimo suma Prienų rajono savivaldybės socialinių paslaugų centrui – 575 732,79 Eur.

Prienų rajono savivaldybės tarybos 2023 m. kovo 9 d. sprendimu Nr. T3-53 Prienų rajono savivaldybės socialinių paslaugų centras paskirtas vykdyti bendruomeninių šeimos namų funkcijas ir teikti kompleksines paslaugas šeimai Prienų rajono savivaldybėje. Bendruomeniniai šeimos namai – organizuoja, konsultuoja ir informuoja apie kompleksines paslaugas Prienų rajono savivaldybėje gyvenančius asmenis, kuriems reikalinga pagalba siekiant įveikti iškilusius sunkumus ir krizes, savarankiškai pasirūpinti savo šeimos gerove, taip užtikrindami pozityvią šeimos raidą bei prisidėdami prie šeimos gyvenimo kokybės gerinimo. Kompleksinės paslaugos šeimai – tai prevencinė socialinė paslauga, skirta asmens (šeimos), patyrusio (-ios) sunkumų, gebėjimams savarankiškai spręsti iškilusias problemas stiprinti, siekiant ateityje išvengti galimų didesnių socialinių problemų ir (ar) socialinės rizikos.

Įgyvendinant projektą organizuojamos ir teikiamos šios paslaugos:

Individualios ir (ar) grupinės konsultacijos asmenims, patiriantiems sunkumų asmeniniame gyvenime ir (ar) šeimoje;

Savitarpio pagalbos grupės asmenims, patyrusiems sunkumų asmeniniame gyvenime ir (ar) šeimoje;

Socialinių įgūdžių grupės vaikams ir paaugliams – vaikų ir paauglių gyvenime reikalingų įvairius socialinius įgūdžius, nuostatas ugdančių teminių grupių užsiėmimai;

Tėvystės mokymai – paslaugos, teikiamos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes ir padėti jiems atskleisti savo gebėjimus ir galimybes;

Šeimos mediacija – paslauga, teikiama neteisminiam civilinių ginčų taikinamajam tarpininkavimui, siekiant ginčus, tarpusavio konfliktus spręsti taikiai;

Šeimos konsultavimas asmens (šeimos) namuose – konsultacijos asmens (šeimos) namuose (gyvenamojoje vietoje), gimus kūdikiui, nustačius neįgalumą ir (ar) specialiuosius poreikius asmeniui ir kt.

2023 m. projekto „Kompleksinės paslaugos (KOPA)“ paslaugomis pasinaudojo 323 unikalūs asmenys.

Suorganizuota grupių/indivi-dualių konsultacijų	Dalyvių skaičius veiklose	Valandų skaičius veiklose	Vidutiniškai vienam projekto dalyviui tenka valandų
Individualios psichologo konsultacijos	263	88	263	2,99
Grupinės psichologo konsultacijos	18	284	1255,5	4,42
Savitarpio pagalbos grupės	5	92	417	4,53
Socialinių įgūdžių grupės vaikams ir paaugliams	8	119	489,5	4,11
Tėvystės mokymai	8	127	517	4,07
Šeimos mediacija	42	20	42	2,1
Šeimos konsultavimas asmens (šeimos) namuose	3	2	3	1,5
Iš viso	39	732	2987	4,08

Prienų rajono savivaldybės socialinių paslaugų centras organizuoja ir teikia prevencines socialines paslaugas asmenims (šeimoms, bendruomenėms), siekiama stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir dalyvauti visuomenės gyvenime, gilinti žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo. Nuo 2023 m. balandžio 4 d. dėl prevencinių socialinių paslaugų kreipėsi 14 asmenų, jiems suteikta 36 konsultavimo paslaugos.

Numatoma plėsti globos ir slaugos priežiūros paslaugas, didinti paslaugų įvairovę, suteikiant galimybę asmeniui kuo ilgiau gyventi savo namuose, Lietuvos Respublikos socialinės apsaugos ir darbo ministras 2022 m. rugpjūčio 24 d. įsakymu Nr. A1-552 ,,Dėl Integralios pagalbos plėtros 2022–2029 metų veiksmų plano patvirtinimo“ patvirtino Integralios pagalbos plėtros 2022–2029 metų veiksmų planą. Integrali pagalba teikiama įgyvendinant 2021–2027 metų Europos Sąjungos fondų investicijų programos lėšomis finansuojamą projektą. Vadovaujantis Integralios pagalbos teikimo partnerių atrankos tvarkos aprašu, patvirtintu Prienų rajono savivaldybės administracijos direktoriaus 2022-10-04 įsakymu Nr. A3-895 ,,Dėl Integralios pagalbos teikimo partnerių atrankos aprašo patvirtinimo“, Prienų rajono savivaldybės administracijai buvo pateikta paraiška ,,Dėl dalyvavimo projekto partnerių atrankoje“. Prienų rajono savivaldybės socialinių paslaugų centras patvirtintas partneriu, vykdant Integralios pagalbos projekto veiklas 2021–2027 m. Projekto trukmė – 2023 m. sausio 1 d. – 2026 m. gruodžio 31 d. Projekto finansavimo suma Prienų rajono savivaldybės socialinių paslaugų centrui – 407 756 Eur.

Nuo 2023 m. rugpjūčio 1 d. Prienų rajono savivaldybės socialinių paslaugų centras kaip projekto partneris ir Prienų rajono savivaldybės įgaliota įstaiga pradėjo įgyvendinti projekto Nr. 09-007-P-0001 „Pacientų pavėžėjimo paslaugos modelio sukūrimas ir išbandymas“ veiklą Prienų rajono savivaldybėje. Projekto tikslas – teikti pacientų pavėžėjimo paslaugas, siekiant užtikrinti galimybę pacientams pasinaudoti savivaldybių funkcijai priskirtomis asmens sveikatos priežiūros paslaugomis, vykstant į Lietuvos nacionalinės sveikatos sistemos asmens sveikatos priežiūros įstaigą ir (ar) parvykstant iš jos, kai pacientui nereikalinga skubioji medicinos pagalba. Projekto metu numatoma teikti paciento pavėžėjimo paslaugą, kai vežamam pacientui nereikalinga asmens sveikatos priežiūra, bei lydinčio asmens paslaugą, kai pacientui, kuriam teikiama paciento pavėžėjimo paslauga, skiriamas lydintis asmuo, padedantis suteikti judėjimo fizinę pagalbą ir (ar) pagalbą orientuojantis ir komunikuojant aplinkoje.

Pavėžėjimas vykdomas šiais atvejais:

nuvykimas į asmens sveikatos priežiūros įstaigą ir / ar grįžimas:

planinės specializuotos ambulatorinės sveikatos priežiūros paslaugos;

planinės asmens sveikatos priežiūros dienos paslaugos (dienos chirurgija, dienos stacionaras);

planinės ambulatorinės reabilitacijos paslaugos (medicininė, vaikų raidos sutrikimų ankstyvoji reabilitacija);

planinės hemodializės paslaugos (įskaitant pacientus, gydomus stacionarinės slaugos ir palaikomojo gydymo paslaugas teikiančiose asmens sveikatos priežiūros įstaigose);

pervežimai iš vienos ASPĮ į kitą ASPĮ planiniam tolesniam gydymui, procedūroms ar tyrimams atlikti (išskyrus pacientus, gydomus stacionarinės slaugos ir palaikomojo gydymo paslaugas teikiančiose ASPĮ, transportuojamus dėl hemodializės paslaugų gavimo);

planinis stacionarinis gydymas;

aktyviojo gydymo stacionarines asmens sveikatos priežiūros paslaugas teikiančios asmens sveikatos priežiūros įstaigos priėmimo-skubiosios pagalbos skyriaus teikiamos skubiosios medicinos pagalbos paslaugos (kai atveža GMP arba atvykstama savarankiškai).

Pacientų pavėžėjimo paslaugos gavėjais gali būti pacientai, kurie negali naudotis individualiu ir (ar) viešuoju transportu dėl:

1. Sveikatos būklės:

- pacientas turi judėjimo sutrikimų, dėl kurių negali savarankiškai vaikščioti ir jam reikalinga kitų asmenų pagalba arba techninės pagalbos priemonės (ramentai, vaikštynės ar neįgaliojo vežimėlis). Negalėjimas savarankiškai vaikščioti suprantamas kaip paciento galėjimas savarankiškai atlikti tik kelis žingsnius;

- pacientas turi sveikatos sutrikimų, trikdančių orientaciją aplinkoje ir komunikaciją (psichikos, kalbos, regos, klausos), dėl kurių savarankiškai negali naudotis individualiu ar viešuoju transportu;

- pacientas vyksta atlikti gydymo procedūrų, kurių sukeltas šalutinis poveikis apriboja paciento galimybę savarankiškai naudotis individualiu ar viešuoju transportu (pvz., dializė, chemoterapija).

2. Socialinių ir ekonominių priežasčių:

- asmenims, kuriems Lietuvos Respublikos neįgaliųjų socialinės integracijos įstatymo nustatyta tvarka nustatytas 55 procentų ar mažesnis dalyvumo lygis, negalios lygis arba dalyvumo lygis ir (ar) 75 metų ir vyresniems asmenims;

- asmenims, kurie turi teisę į priemokas už kompensuojamuosius vaistus dėl nepakankamų pajamų.

Pavėžėjimo projekto etapai:

I etapas nuo 2023-08-01 – pacientų vežimas transplantacijoms ir į hemodializės centrus;

II etapas nuo 2023-10-01 – pacientų 75+ amžiaus vežimas;

III etapas nuo 2023-11-01 – asmenų su negalia vežimas;

IV etapas nuo 2023-12-01 – kitų tikslinių grupių pacientų vežimas;

V etapas nuo 2024-01-01 – pacientų parvežimas iš ASPĮ.

Projekto trukmė – 2023 m. rugpjūčio 1 d. – 2024 m. vasario 28 d. Projekto finansavimo suma Prienų rajono savivaldybės socialinių paslaugų centrui – 317406,46 Eur.

2023 m. rugpjūčio – gruodžio projekto vykdymo mėnesiais suteikta 743 pacientų pavėžėjimo paslaugos ir 34 lydinčio asmens paslaugos pacientams, atitinkantiems paslaugų teikimo kriterijus pagal projekto sąlygas.

Europos socialinio fondo agentūra 2021–2027 m. tęsia projektą įgyvendindama materialinio nepritekliaus mažinimo programą (toliau – MNM). MNM programos paramą sudarys: socialinių kortelių išdavimas labiausiai nepasiturintiems asmenims maisto produktams ir kitoms prekėms įsigyti, donacijos (t. y. dovanoti/paaukoti paskutinės dienos galiojimo produktai ir per įvairias akcijas prekybos centruose surinkti ilgo galiojimo produktai) ir papildomos veiklos (t. y. pavėžėjimo, teisinės, medicininės, edukacinės ir kt. paslaugos projekto dalyviams, jiems skirti mokymai, paramos gavėjų įtraukimas, pvz., į Europos socialinio fondo lėšomis finansuojamas veiklas ir pan.). Planuojama panaudoti 150000 Eur Europos Sąjungos lėšų ir 16000 Eur skiriama iš valstybės biudžeto lėšų, paramą gaus apie 3300 asmenų.

Nuo 2022 m. spalio 1 dienos pradėta teikti socialinio transporto paslauga. Paslauga teikiama vykstant į gydymo, reabilitacijos, socialinių paslaugų įstaigas, valstybės institucijas ir kt. tikslinių grupių Prienų rajono gyventojams:

1. senyvo amžiaus asmenims;

2. mažas pajamas gaunančioms šeimoms;

3. socialinę riziką patiriančių šeimų vaikams ir jų šeimos nariams;

4. asmenims su negalia, kuriems Lietuvos Respublikos asmens su negalia teisių apsaugos pagrindų įstatymo nustatyta tvarka yra nustatytas dalyvumo lygis, arba individualios pagalbos poreikis, jų atstovams, lydintiems asmenis su negalia.

Per 2023 m. sausio–rugpjūčio mėnesius paslauga suteikta 257 kartus, paslauga pasinaudojo 100 asmenų. Teikiant paslaugą nuvažiuota 15 139 km ir gauta 3 665,21 Eur pajamų.

Nuo 2022 m. vasario 1 d. Prienų rajono savivaldybės administracijos direktoriaus 2022 m. sausio 26 d. įsakymu Nr. A3-73 Socialinių paslaugų centrui buvo pavestas naujų veiklų vykdymas: atlikti Prienų rajone gyvenančių asmenų savarankiškumo kasdienėje veikloje ir asmens (šeimos) socialinių paslaugų poreikio nustatymą bei vykdyti Europos pagalbos labiausiai skurstantiems asmenims fondo lėšomis finansuojamo projekto ,,Parama maisto produktais ir higienos prekėmis“ veiklas. Per šį laikotarpį Prienų rajone atliktas 433 asmens veiklos ir gebėjimų dalyvauti kasdienėje veikloje klausimynų vertinimas ir pateiktas NDNT (Asmenų su negalia teisių apsaugos agentūra prie Lietuvos Respublikos socialinės apsaugos ir darbo ministerijos nuo 2024-01-01). Taip pat per šį laikotarpį atlikta 112 socialinių paslaugų poreikio vertinimų. Europos pagalbos labiausiai skurstantiems asmenims fondo lėšomis finansuojamo projekto ,,Parama maisto produktais ir higienos prekėmis“ dalyvių skaičius kinta kas du mėnesiai. 2023 m. rugsėjo 31 d. gavėjų skaičius buvo 3340, iš jų 151 ukrainietis.

Prienų rajono savivaldybės socialinių paslaugų centras nuo 2022 m. balandžio mėnesio iki 2025 m. balandžio mėnesio akreditavosi kaip savanorius priimanti organizacija.

Akreditaciją vykdė Jaunimo reikalų departamentas, kuris įgyvendina valstybės jaunimo politikos tikslus ir priemones, stiprinančias jaunimo motyvaciją ir galimybes įgyti išsilavinimą, gauti darbą ir įsitraukti į aktyvų visuomeninį gyvenimą, dalyvauja sprendžiant jaunimo problemas bei plėtoja neformalų ugdymą ir jaunimo socializacijos procesus. Savanoriai savo veiklas vykdys vaikų dienos centre „Pienės pūkas“ ir asmenų su negalia dienos grupėje.

Socialinių paslaugų centre iš viso dirba 74 darbuotojai, iš jų 64 dirba socialinį darbą. Visi darbuotojai, dirbantys socialinį darbą, turi reikiamą socialinio darbo ar jam prilygintą išsilavinimą. Socialinių paslaugų centro administracija skatina darbuotojus kelti kvalifikaciją ir skiria didelį dėmesį darbuotojų profesiniam tobulėjimui. Prienų rajono savivaldybės taryba 2023 m. kovo 3 d. sprendimu Nr. T3-54 patvirtino didžiausią leistiną pareigybių skaičių Socialinių paslaugų centre – 74,1 pareigybės. Įsteigta nauja pareigybė (administratoriaus, kuris kuruoja ir koordinuoja pavėžėjimo paslaugos projektą). Centrui vadovauja direktorius ir jis atsako už visą įstaigos veiklą bei atsiskaito Prienų rajono savivaldybės tarybai.

2021 m. gegužės 28 d. Prienų rajono savivaldybės socialinių paslaugų centrui buvo įteiktas EQUASS Assurance kokybės sertifikatas, įrodantis, kad Centre teikiamos socialinių įgūdžių ugdymo ir (ar) palaikymo paslaugos atitinka aukščiausius šių paslaugų kokybei keliamus reikalavimus Europos lygmeniu, atsižvelgiant į EQUASS kokybės principus. EQUASS Assurance kokybės sertifikatas suteiktas 3 metų laikotarpiui, kurio metu Centras yra įpareigotas kiekvienais metais teikti pažangos ataskaitas apie veiklos efektyvumą ir plėtrą. 2019 m. birželio 25 d. pasirašyta sutartis su VšĮ Valakupių reabilitacijos centru dėl dalyvavimo projekte „Socialinių paslaugų kokybės gerinimas, taikant EQUASS kokybės sistemą“. Projekto vykdytojas – VšĮ Valakupių reabilitacijos centras. Prienų rajono savivaldybės socialinių paslaugų centras – projekto partneris. Centras įsipareigoja nuolatos tobulėti ir dėti visas pastangas, kad prisidėtų prie nuolatinio socialinių paslaugų kokybės gerinimo proceso Lietuvoje ir visoje Europoje. 2023 m. gegužės mėn. pateikta antroji Centro EQUASS kokybės sistemos diegimo pažangos ataskaita, kuri išsiųsta patikrinti į Briuselį, European Platform for Rehabilitation.

Prienų globos namai (toliau – Globos namai) – didžiausia stacionari socialinių paslaugų įstaiga Prienų rajono savivaldybėje, kurios paskirtis – teikti ilgalaikę (trumpalaikę) socialinę globą senyvo amžiaus asmenims ir suaugusiems asmenims su negalia.

Globos namų VIZIJA – modernūs ir novatoriški, bendradarbiaujantys ir nuolat tobulėjantys, Europos Sąjungos standartus atitinkantys ir teikiantys kokybiškas socialinės globos paslaugas globos namai su edukacine ir reabilitacine misijomis. MISIJA – teikti ir organizuoti kvalifikuotas, kokybiškas socialinės globos, asmens sveikatos priežiūros, reabilitacijos paslaugas senyvo amžiaus ir suaugusiems asmenims su negalia, skatinant jų įgalinimą, integraciją į visuomenę, plečiant mokymosi visą gyvenimą galimybes, mažinant socialinę atskirtį ir sudarant tinkamas, artimas namų aplinkai gyvenimo sąlygas.

Įgyvendinant viziją, vadovaujamasi pažangai svarbiomis vertybėmis, tokiomis kaip atvirumas kitokiam požiūriui, pozityvioms iniciatyvoms, dialogui, bendradarbiavimui, naujovėms; kūrybingumas generuojant vertingas idėjas ir jas įgyvendinant, iššūkius vertinant kaip naujas galimybes savo sėkmei kurti; atsakomybė už savo veiksmus; moralumas; aktyvus rūpinimasis ne tik savo aplinka, bet ir bendruomenės poreikiais.

2023 metais įstaigai išduota nauja licencija institucinei socialinei globai (ilgalaikei, trumpalaikei) suaugusiems asmenims su negalia, senyvo amžiaus asmenims. Globos namams taip pat išduota licencija, suteikianti teisę verstis asmens sveikatos priežiūros veikla ir teikti pirminės psichikos sveikatos priežiūros, bendrosios praktikos slaugos, bendruomenės slaugos, psichikos sveikatos slaugos, kineziterapijos ir ergoterapijos paslaugas.

Stengiamasi, kad Prienų globos namai, kaip įstaiga, būtų atvira naujovėms, bendradarbiavimui, įvairioms iniciatyvoms. Viena iš įstaigos stiprybių – ilgametis darbas su savanoriais iš užsienio valstybių. Nuo 2022 metų Prienų globos namai akredituoti kaip jaunimo savanorius priimanti organizacija.

Artimiausios veiklos, siekiant įgyvendinti Prienų globos namų viziją, – nuoseklus institucinės globos pertvarkos plano vykdymas. Siekiant tobulinti globos namų veiklos ir teikiamų paslaugų kokybę, įstaigoje nuo 2023 metais įdiegta kokybės vadybos sistema pagal ISO 9001:2015 standartą.

Prienų globos namuose teikiamų ilgalaikės (trumpalaikės) socialinės globos paslaugų sąrašas

Eil.Nr.	Paslaugos pavadinimas	Paslaugos aprašymas
1.	Informavimas	Prienų globos namų darbuotojai nustatyta tvarka teikia informaciją asmeniui ir jo artimiesiems apie socialinės globos ir kitas globos namuose teikiamas paslaugas. Sudaromos sąlygos gauti asmeniui reikiamą informaciją. Užtikrinamas informacijos apie asmenį konfidencialumas.
2.	Konsultavimas	Globos namų gyventojus individualiai konsultuoja socialiniai darbuotojai, kartu analizuoja asmens slaugos ir / ar kitas socialines problemas, skatina gyventojų savarankiškumą, integraciją į globos namų, miesto, rajono bendruomenę. Sprendžiant gyventojo problemą, sudaromos sąlygos konsultuotis su kitų įstaigų specialistais.
3.	Tarpininkavimas ir atstovavimas	Globos namų darbuotojai tarpininkauja tarp gyventojo ir jo aplinkos (kitų asmenų, institucijų, organizacijų) bei atstovauja gyventojo interesams kitose įstaigose. Gyventojai skatinami dalyvauti globos namų bendruomenės gyvenime. Suteikiama pagalba gyventojui sprendžiant įvairias asmens problemas.
4.	Apgyvendinimas	Globos namų gyventojai įsikūrę vienviečiuose, dviviečiuose ir triviečiuose, slaugomi gyventojai – keturviečiuose erdviuose kambariuose su pagrindiniais baldais. Asmenys, norintys susikurti artimą savo namams aplinką, gali atsivežti asmeninius baldus bei daiktus, jei tai nekelia pavojaus jų ir aplinkinių sveikatai. Gyventojams suteikiamas gyvenamasis plotas, atitinkantis sanitarinius-higieninius reikalavimus, ir reikiamas inventorius pagal nustatytas normas. Užtikrinama socialinė globa, komunaliniai patogumai ir higieniška, saugi aplinka, atitinkanti gyventojo poreikius ir savarankiškumo lygį. Asmenys kambariuose apgyvendinami atsižvelgiant į lytį, sveikatos būklę, amžių ir poreikius.
5.	Kasdieninio gyvenimo įgūdžių ugdymas ir palaikymas	Pagal parengtą individualų socialinės globos planą palaikomi ir stiprinami gyventojų asmeninės higienos, buitiniai, orientaciniai, kognityviniai, bendravimo įgūdžiai. Skatinamas kuo didesnis savarankiškumas atliekant įvairias asmeniniame ar visuomeniniame gyvenime reikalingas funkcijas. Stiprinami gyventojų socialiniai ryšiai. Darbinė veikla (užimtumas) organizuojama individualiai ir grupėje. Sudaromos sąlygos pasirinkti Globos namuose siūlomas užimtumo veiklas: mezgimo, dailės, floristikos, maisto ruošimo, patalpų, aplinkos tvarkymo ir kt. Vykdoma prevencinė veikla dėl alkoholio vartojimo ir rūkymo, propaguojama sveika gyvensena. Teikiama pagalba gyventojams tvarkant asmenines pinigines lėšas, planuojant pirkinius.
6.	Laisvalaikio organizavimas	Globos namų gyventojai laisvalaikio praleidimo formas pasirenka individualiai, pagal savo poreikius ir pomėgius bei interesus. Savo laisvą laiką gyventojai leidžia relaksacijos, kineziterapijos ir veiklos terapijos kabinetuose, Seklytėlėje. Globos namų pagrindinio pastato I–II aukštų fojė gyventojai gali skaityti spaudos leidinius, knygas, naudotis internetu, žiūrėti TV laidas, bendrauti. III aukšto fojė vedami užsiėmimai pagal darbo su gyventojais, sergančiais demencija, programą. Globos namuose siūlomos laisvalaikio organizavimo paslaugos: Valstybinių, religinių, tradicinių švenčių šventimas; Išvykos (poilsinės ir pažintinės). Išvykos organizuojamos į gyventojų pageidaujamus renginius ar vietoves; Kultūriniai renginiai Globos namuose ir už jų ribų (koncertai, susitikimai su žymiais žmonėmis, parodos); Sudaryta galimybė dalyvauti Trečiojo Amžiaus universiteto užsiėmimuose, skatinama edukacinė veikla; Gyventojų ansamblio „Kvietkelis“ repeticijos; Sporto ir sveikatos stiprinimo paslaugos: sportiniai užsiėmimai salėje ir lauke, mankštos kineziterapijos kabinete, šaškės, šachmatai. Pasivaikščiojimai pušyne ir grūdinimosi procedūros Kneipo takelių komplekse; Sudarytos sąlygos tenkinti asmeninius religinius poreikius ; Gyventojams sudaromos sąlygos auginti daržoves ir gėles, šeimininkauti virtuvėlėje.
7.	Pagalba rengiantis, maitinantis, prausiantis ir kt. pobūdžio pagalba	Gyventojams, kurie neina į valgyklą, maistas tiekiamas į kambarius. Negalintys pavalgyti patys yra maitinami, savarankiškai valgantiems gyventojams padedama pagal jų poreikius. Darbuotojai paruošia drabužius, padeda gyventojams apsirengti, paruošia asmenis vykstant į sveikatos priežiūros įstaigas ir / ar renginius, išvykstant į svečius. Jei gyventojas yra gydymo įstaigoje, drabužiai keičiami pagal poreikį. Gyventojai, negalintys savimi pasirūpinti, kiekvieną dieną apiprausiami ir pagal poreikį maudomi, bet ne rečiau kaip kartą per 7 dienas.
8.	Asmens higienos paslaugų organizavimas	Globos namuose teikiamos asmens higienos paslaugos: Gyventojai aprūpinami individualiomis higienos priemonėmis: muilas, tualetinis popierius, popierinis rankšluostis, kūno priežiūros kempinė, šukos ir kita. Drabužiai, patalynė ir rankšluosčiai keičiami pagal poreikį, bet ne rečiau kaip kas 7 dienas. Atliekamas drabužių, pagalvių ir apklotų cheminis valymas. Suteikiama pagalba atliekant asmens higienos procedūras (plaukų kirpimas, barzdos skutimas, nagų kirpimas, ausų valymas ir kita). Gyventojams su sunkia negalia kasdien atliekamos kūno priežiūros procedūros, asmenys maudomi ne rečiau nei kartą per savaitę. Iš dalies savarankiški asmenys prižiūrimi darbuotojo patys naudojasi dušu bei vonia.
9.	Maitinimas	Užtikrinant globos namų gyventojų visavertį, racionalų maitinimą bei vadovaujantis Lietuvos HN 125:2011 reikalavimais, gyventojai maitinami keturis kartus per dieną. Gyventojai valgo Globos namų valgykloje, tačiau, esant poreikiui, turi galimybę valgyti savo gyvenamosiose patalpose, taip pat gyvenamųjų aukštų fojė specialiai tam skirtose vietose. Atsižvelgiant į asmens sveikatos būklę, ligos pobūdį ir esant medikų rekomendacijoms organizuojamas ir dietinis maitinimas gyventojams. Įvertinus neįgalių asmenų rijimo ir kramtymo funkcijų sutrikimus, gyventojams taikoma maisto konsistenciją koreguojanti dieta (trintas, paskystintas maistas). Globos namų gyventojai kasdien turi galimybę susipažinti su dienos meniu, kuris yra kabinamas valgykloje bei kiekvieno pastato kiekviename aukšte įrengtuose stenduose. Gyventojai gali pateikti pageidavimus dėl maisto produktų ar patiekalų asortimento.
10.	Sveikatos priežiūros ir slaugos paslaugos	Gyventojai teisės aktų nustatyta tvarka gali pasirinkti sveikatos priežiūros įstaigą. Globos namai organizuoja pirminės sveikatos priežiūros paslaugas: gyventojai konsultuojami šeimos gydytojo ir kitų sričių specialistų rajone ir respublikinėse sveikatos priežiūros įstaigose. Jei būtina, gyventojai hospitalizuojami. Suteikiama pirmoji medicininė pagalba, atliekamos sveikatos priežiūros procedūros. Globos namų gyventojai aprūpinami gydytojo paskirtais medikamentais, tvarsliava, neįgaliųjų techninės pagalbos priemonėmis. Gyventojai gali gauti informaciją apie sveikatos priežiūros įstaigose teikiamas paslaugas, jų kainas ir galimybes jomis pasinaudoti. Galūnių protezavimo (ortopedinės įrangos pritaikymo), odontologo paslaugų ir dantų protezavimo organizavimas. Slaugos organizavimas ir slaugymas, aprūpinimas būtiniausiomis slaugos priemonėmis ir įranga, įvertinus gyventojo sveikatos būklę.
11.	Kitos paslaugos, reikalingos asmeniui pagal jo savarankiškumo lygį	Laidojimo apeigų organizavimas, buvusių globos namų gyventojų kapaviečių priežiūra. Globos namų gyventojams užsakoma spauda, teikiamos transporto ir kitos paslaugos.
12.	Laikino atokvėpio paslauga	Laikino atokvėpio paslauga apima šio sąrašo 1–11 punktuose išvardytas paslaugas. Laikino atokvėpio paslauga, organizuojant trumpalaikę socialinę globą (toliau – laikino atokvėpio paslauga), Prienų globos namuose teikiama siekiant sudaryti sąlygas artimiesiems derinti savo asmeninį gyvenimą ir laikino atokvėpio paslaugos gavėjo globą (rūpinimą) ir (ar) slaugą. Laikino atokvėpio paslauga, teikiama nuo 12 iki 24 valandų per parą. Nepertraukiamo paslaugos teikimo trukmė – iki 14 parų per metus. Bendra laikino atokvėpio paslaugos teikimo trukmė – iki 336 valandų per metus (14 parų).

Prienų globos namuose teikiama ir laikino atokvėpio paslauga asmenims, kurie laikinai negali slaugyti, prižiūrėti suaugusio su negalia ar senyvo amžiaus artimo žmogaus, su kuriuo kartu gyvena Prienų rajono savivaldybėje. Laikino atokvėpio paslauga, organizuojant trumpalaikę socialinę globą, teikiama nuo 12 iki 24 valandų per parą. Nepertraukiama paslaugos teikimo trukmė – iki 14 parų per metus. Išskirtiniais atvejais, esant krizinei situacijai (artimojo netektis, sveikatos problemos ir pan.), dėl laikino atokvėpio paslaugos galima kreiptis tiesiogiai į Prienų globos namus, organizuojant trumpalaikę socialinę globą nepertraukiamai iki 90 parų. 2023 metais šia paslauga pasinaudojo 2 asmenys.

Prienų rajono savivaldybės tarybos sprendimu patvirtinta Prienų globos namų teikiamų socialinių paslaugų kaina nuo 2023 m. gegužės 1 d.:

suaugusiam asmeniui ar senyvo amžiaus asmeniui su sunkia negalia – 1450 Eur per mėn.;

suaugusiam asmeniui su negalia ar senyvo amžiaus asmeniui – 1250 Eur per mėn.

Prienų globos namuose, esant asmens pageidavimui, teikiamos ir papildomos paslaugos, tokios kaip: patalpų nuoma, papildomos maitinimo, transporto paslaugos, kurių kainas tvirtina Prienų rajono savivaldybės taryba.

2023 metais į Prienų globos namus atvyko 67 gyventojai. Iš jų 40 apgyvendinti ilgalaikei socialinei globai, 27 – trumpalaikei socialinei globai. 2023 metais gaudami ilgalaikę socialinę globą išvyko arba mirė 47 gyventojai: 2 gyventojai išvyko nuolat gyventi į namus ar pas gimines, 3 – į kitą globos įstaigą, 42 gyventojai mirė. Pasibaigus trumpalaikei socialinei globai iš Globos namų išvyko arba mirė 14 gyventojų. Prienų globos namų gyventojų atvykimo / išvykimo rodikliai pateikti lentelėje.

Prienų globos namų gyventojų atvykimo / išvykimo rodikliai 2021–2023 m.

Gyventojų atvykimo / išvykimo rodikliai	2021 m.	2022 m.	2023 m.
Gyventojų skaičius metų pradžioje	173	198	196
Atvyko per metus (ilgalaikei socialinei globai)	45	29	40
Iš jų atvyko iš:
kitų globos įstaigų	3	1	1
savų ar giminių, globėjų namų	19	5	10
ligoninės	23	21	29
kitur	0	2	0
Atvyko trumpalaikei socialinei globai (per metus)	33	28	27
Išvyko pasibaigus ilgalaikei socialinei globai (per metus)	44	44	47
Iš jų:
Į kitą globos įstaigą	2	1	3
Nuolat gyventi į namus, pas gimines ar globėjus	1	3	2
mirė	41	40	42
Išvyko pasibaigus trumpalaikei socialinei globai (per metus)	9	15	14

Prienų globos namų steigėjo nustatytas didžiausias leistinas pareigybių skaičius – 120 pareigybių. 2023 m. gruodžio 31 d. duomenimis, įstaigoje dirbo 133 darbuotojai (įskaitant laikinai dirbančius asmenis, kol sirgs ar atostogaus pagal neterminuotas darbo sutartis dirbantys darbuotojai).

Probleminės sritys:

nuolat didėjantis lėšų poreikis globos namų pastatų vidaus ir išorės priežiūrai. Daugeliui bendro naudojimo patalpų ir gyvenamųjų kambarių reikalingas remontas. Globos namų Mediniame korpuse nėra vertikalaus keltuvo (lifto tipo) arba lifto (pastatas yra dviejų aukštų). Minėto pastato tualetų ir dušo patalpos neatitinka socialinės globos normų reikalavimų, pagal kuriuos globos namuose tualeto ir dušo ar vonios patalpa (-os) turi būti įrengta (-os) prie kiekvieno gyvenamojo miegamojo kambario ar kelių (ne daugiau kaip 3) gyvenamųjų miegamųjų kambarių (išskyrus kambarius, kuriuose apgyvendinami sunkią negalią turintys asmenys).

kanalizacijos sistema pagrindiniame pastate yra daugiau kaip 30 metų senumo, todėl reikalingos papildomos lėšos šios sistemos remontui.

poreikis atnaujinti pagrindinio pastato elektros instaliaciją ir ventiliaciją.

neveikiantis pagrindinio pastato vidaus gaisrinio vandentiekio tinklas.

teritorijoje esančių dviejų avarinės būklės medinių namų nugriovimas arba renovavimas bei skalbyklos pastato (II aukšto) renovacija, pritaikant patalpas gyventojų poreikiams.

Įvertinus Prienų globos namų veiklą, numatytos šios prioritetinės veiklos kryptys:

saugi ir gyventojo poreikiams tenkinti tinkama aplinka bei būstas;

socialinės globos ir sveikatos priežiūros paslaugų kokybės tobulinimas, įdiegta kokybės vadybos sistema;

žmogiškųjų išteklių stiprinimas;

išorinės komunikacijos didinimas ir globos namų įvaizdžio gerinimas.

Prienų rajono Jiezno paramos šeimai centras (toliau – Jiezno PŠC) – įsteigtas 2018 m. gegužės 31 d. Prienų rajono savivaldybės tarybos sprendimu Nr. T3-153 „Dėl Jiezno vaikų globos namų pavadinimo pakeitimo ir Prienų rajono Jiezno paramos šeimai centro nuostatų patvirtinimo“ pakeitus Jiezno vaikų globos namų pavadinimą.

Jiezno PŠC vizija – stacionari, efektyviai dirbanti įstaiga – daugiafunkcis socialinių paslaugų centras, teikiantis kokybiškas, atitinkančias bendruomenės poreikius socialines paslaugas.

Jiezno PŠC veiklos tikslai:

1. Užtikrinti globojamam (rūpinamam) ar laikinai Jiezno PŠC ar jo filiale bendruomeniniuose vaikų globos namuose, laikinų ar nuolatinių globėjų, budinčių globotojų namuose apgyvendintam vaikui globos (rūpybos), ugdymo (mokymo, lavinimo ir auklėjimo), socialines paslaugas, sudaryti kitas jam tinkamas sąlygas ir palaikyti aplinką, kurioje jis galėtų saugiai augti, vystytis ir tobulėti, pasiruoštų savarankiškam gyvenimui visuomenėje.

2. Ugdyti motinų gebėjimą pasirūpinti savimi ir savo vaiku, padėti jiems integruotis į visuomenę

3. Teikti socialines ir ugdymo paslaugas vaikų dienos centrą lankantiems vaikams, jaunimo centrą lankantiems jaunuoliams ir jų šeimoms.

4. Užtikrinti Valstybinės vaiko teisių apsaugos institucijos atestuotų asmenų (toliau – VVTAI atestuotas asmuo), vykdančių globėjų (rūpintojų) paieškos, rengimo, atrankos, konsultavimo pagal GIMK programą, pagalbą vaikus globojančiai ar įvaikinusiai šeimai, vykdyti mokymus globėjams (rūpintojams), įtėviams ir šeimynų dalyviams ar besirengiantiems jais tapti asmenims.

5. Užtikrinti, kad visiems įvaikintiems vaikams, globėjų globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

6. Organizuoti globėjų ar/ir budinčių globotojų veiklą teisės aktų nustatyta tvarka.

Jiezno PŠC misija – teikti socialines paslaugas asmenims, kuriems būtina pagalba:

bendruomeniniuose vaikų globos namuose (toliau – BVGN) apgyvendintiems tėvų globos netekusiems vaikams,

Laikino apgyvendinimo centre (toliau – LAC) laikinai apgyvendintiems vaikams, krizinėje situacijoje esantiems pilnamečiams asmenims ar šeimoms, laikinai apgyvendintiems karo pabėgėliams iš Ukrainos,

Jiezno PŠC globos centre (toliau – GC) įvaikintiems, globojamiems (rūpinamiems) šeimose vaikams ir jų įtėviams ar globėjams (rūpintojams),

vaikų dienos centrą (toliau – VDC) lankantiems vaikams ir jų šeimoms,

jaunimo centrą (toliau – JC) lankantiems jaunuoliams ir jų šeimoms, užtikrinant jų poreikių tenkinimą ir sėkmingą integraciją į visuomenę bei pagalbą sprendžiant iškilusias problemas.

Jiezno PŠC teikiamos paslaugos:

1. globos (rūpybos), ugdymo ir socialines paslaugas tėvų globos netekusiems vaikams:

1.1. laikinai apgyvendintiems vaikams tol, kol bus išspręstas jų grąžinimo tėvams arba globos (rūpybos) nustatymo klausimas Laikino apgyvendinimo centre (toliau – LAC) socialinės globos (rūpybos) grupėje ar globos centre – budinčio globotojo šeimoje;

1.2. be tėvų globos likusiems vaikams, kuriems nustatyta laikinoji globa (rūpyba) LAC socialinės globos (rūpybos) grupėje ne ilgiau kaip 3 mėnesių laikotarpiui arba globos centre – budinčio globotojo šeimoje;

1.3. be tėvų globos likusiems vaikams, kuriems nustatyta laikinoji ar nuolatinė globa (rūpyba) bendruomeniniuose vaikų globos namuose (toliau – BVGN).

2. Socialines paslaugas LAC apgyvendintiems asmenims:

2.1. socialines paslaugas (motinystės / tėvystės, šeimos biudžeto planavimo, kasdienio gyvenimo įgūdžių, namų ūkio tvarkymo ir kt.) krizinėje situacijoje atsidūrusiems ir LAC krizių įveikimo grupėje apgyvendintiems asmenims (šeimoms) ir jų vaikams, ugdant asmenų / šeimų gebėjimą pasirūpinti savimi ir savo vaiku, padedant jiems integruotis į visuomenę;

2.2. laikiną priežiūrą vaikui, apgyvendinus jį Jiezno PŠC LAC krizių įveikimo grupėje kartu su jo tėvais (ar vienu iš jų, arba kitais vaiko atstovais (-u) pagal įstatymą, kurie (-is) nekelia pavojaus vaiko fiziniam ar psichiniam saugumui);

2.3. atokvėpio paslaugas neįgalius vaikus auginančioms šeimoms, laikinai prižiūrint neįgalų vaiką LAC socialinės globos (rūpybos) grupėje;

2.4. apgyvendinimo paslaugas iš karo Ukrainoje pasitraukusiems asmenims;

2.5. apgyvendinimo paslaugas artimoje aplinkoje pavojų keliantiems asmenims, kuriems išduotas apsaugos nuo smurto artimoje aplinkoje orderis (nuo 2023 m. liepos 1d.);

3. socialines ir ugdymo paslaugas vaikų dienos centrą (toliau – VDC) lankantiems vaikams ir jų šeimoms;

4. socialines ir ugdymo paslaugas Jaunimo centre (toliau – JC) lankantiems jaunuoliams nuo 14 m. iki 29 m. amžiaus ir jų šeimoms.

5. Prienų rajono savivaldybės teritorijoje gyvenantiems įvaikintiems, globėjų, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams, globėjams giminaičiams, įtėviams ar asmenims, ketinantiems jais tapti, konsultacinę, psichosocialinę, teisinę, psichologinę ir kitą pagalbą Jiezno PŠC globos centre (toliau – GC), siekiant tinkamo vaiko, įvaikio ugdymo ir auklėjimo šeimai artimoje aplinkoje.

6. Valstybinės Vaiko teisių apsaugos institucijos atestuotų asmenų, vykdančių globėjų (rūpintojų) paiešką, rengimą, atranką, konsultavimą pagal GIMK programą, pagalbą vaikus globojančioms ar įvaikinusioms šeimoms, mokymus globėjams (rūpintojams), įtėviams ir šeimynų dalyviams ar besirengiantiems jais tapti asmenims.

7. Budinčių globotojų paslaugas laikinai apgyvendintiems vaikams tol, kol bus išspręstas jų grąžinimo tėvams arba globos (rūpybos) nustatymo klausimas ar be tėvų globos likusiems vaikams, kuriems nustatyta laikinoji globa (rūpyba), priežiūrą atliekant ir pagalbą teikiant GC specialistams.

Jiezno PŠC prioritetinės veiklos kryptys 2024 metams:

Jiezno PŠC 2023 m. veiklos programos įgyvendinimo analizės parengimas;

Bendruomeninių paslaugų tėvų globos netekusiems vaikams kokybės gerinimas;

Vaikų dienos centro veiklos kokybės gerinimas;

Jaunimo centro veiklų plėtra;

Globos centro veiklos kokybės gerinimas;

Laikino apgyvendinimo centro veiklos plėtra;

Palydimosios globos paslaugų plėtra.

Nuo 2020 m. pasiektas reikalavimas nebeteikti likusiems be tėvų globos vaikams ir socialinės rizikos vaikams ilgalaikės (trumpalaikės) socialinės globos (išskyrus trumpalaikę socialinę globą iki 3 mėn.) paslaugų institucijoje. 2023 m. Jiezno PŠC buvo teikiamos paslaugos, kurios mažina institucinės vaikų socialinės globos poreikius:

	bendruomeninė globa be tėvų globos likusiems vaikams. 2023 m. paslaugos teiktos 3 BVGN;

	dienos centro paslauga Jiezno seniūnijoje gyvenantiems vaikams. 2023 m. veikė 2 VDC grupės, kurias lankė 44 vaikai (po 22 vaikus vienoje grupėje);

jaunimo centro paslauga Jiezno seniūnijoje gyvenantiems jaunuoliams. 2023 m. JC lankė 16 jaunuolių;

budinčių globotojų paieška. Būsimų globėjų ir įtėvių mokymai (GIMK veikla). 2023 m. GIMK mokymai pravesti 3 grupėms būsimų globėjų, iš viso 19 asmenų (12 šeimų);

	globos centro veiklos plėtra: budinčio globotojo paslaugų teikimas. 2023 m. Jiezno PŠC buvo sudaręs sutartis su 2 budinčiomis globotojomis dėl 6 vaikų globos šeimose;

laikino apgyvendinimo centro paslaugos: krizių įveikos grupė, palydimosios globos grupė ir laikinojo apgyvendinimo ir globos grupė. 2023 m. krizių įveikos grupėje apgyvendinimo paslaugos pradėtos teikti ir smurtautojams artimoje aplinkoje, šios paslaugos 2023 m. suteiktos 21 asmeniui.

Klebiškio, Ašmintos ir Pakuonio BVGN teikiamos globos (rūpybos), ugdymo ir socialinės paslaugos be tėvų globos likusiems vaikams, kuriems nustatyta laikinoji ar nuolatinė globa (rūpyba). Viename BVGN galima apgyvendinti 8 tėvų globos netekusius vaikus. Iš viso – trijuose BVGN galima apgyvendinti 24 vaikus. Kiekviename BVGN dirba 2 socialiniai darbuotojai ir 4 socialinių darbuotojų padėjėjai.

2023 m. socialinės paslaugos likusiems be tėvų globos vaikams, vaikams su negalia Jiezno PŠC buvo teikiamos pagal 2021 m. suteiktą licenciją socialinei globai teikti (adresais: Sodo g. 13, Jiezno m., Prienų r.; Klebiškio BVGN – Mokyklos g. 7, Klebiškio k., Prienų r.; Ašmintos BVGN – Vingio g. 32, Ašmintos k., Prienų r.; Pakuonio BVGN – Seniūnų g. 4, Pakuonio mstl., Prienų r. ) – institucinė socialinė globa (ilgalaikė, trumpalaikė) vaikams socialinės globos įstaigoje, išskyrus šeimyną. 2023 m. pradžioje Jiezno PŠC gyveno 21 vaikas. Per metus atvyko 26 vaikai, iš jų 9 buvo apgyvendinti budinčio globotojo šeimoje, 7 – LAC laikino apgyvendinimo ir globos grupėje, 10 – BVGN. 2023 m. išvyko 22 vaikai, iš jų: 4 sulaukę pilnametystės, 17 buvo grąžinti į biologinę šeimą. 1 perkeltas gyventi į BVGN. 2023 m. trims globotiniams, sulaukusiems pilnametystės, pratęstas gyvenimas ir išlaikymas BVGN.

Jiezno PŠC yra globojamo (rūpinamo) vaiko atstovas pagal įstatymą, turintis įstatymų nustatyta tvarka užtikrinti be tėvų globos likusiam vaikui globą (rūpybą), ginti jo teises bei teisėtus interesus ir jam atstovauti.

Jiezno PŠC paslaugas teikia Prienų rajono savivaldybės gyventojams. Kitų savivaldybių gyventojams paslaugos teikiamos pritarus Prienų rajono savivaldybės tarybai ir nustačius paslaugų kainą.

Jiezno paramos šeimai centro globotiniai 2021–2023 m.

Rodiklis	2021 m.	2022 m.	2023 m.
Vaikų skaičius	23	22	47
Iš jų:	Našlaičiai	3	3	3
Vaikai, kuriems nustatyta nuolatinė globa (rūpyba)	19	18	10
Vaikai, kuriems nustatyta laikinoji globa (rūpyba)	4	4	17
Vaikai, laikinai apgyvendinti vaikų globos namuose, kol bus išspręstas vaiko globos (rūpybos) klausimas	2	10	16
Delinkventinio elgesio vaikai	1	1	2
Vaikai su specialiaisiais poreikiais	9	8	9
Pilnamečiai	-	1	4
Vietų globos įstaigoje (šeimynoje) skaičius	30	30	30

Jiezno paramos šeimai centro globotinių (rūpintinių) apgyvendinimas 2023 m.

Eil. Nr.	Gyvenamoji vieta	Ugdytinių skaičius
1.	Klebiškio bendruomeniniai vaikų globos namai	7
2.	Ašmintos bendruomeniniai vaikų globos namai	5
3.	Pakuonio bendruomeniniai vaikų globos namai	7
4.	Laikino apgyvendinimo centras, socialinės globos rūpybos grupė	-
5.	Globos centras – paslauga teikiama budinčio globotojo namuose	6

Bendruomeninių vaikų globos namų ir laikino apgyvendinimo centro paslaugų gavėjai

2023 m.

Eil. Nr.	Gyvenamoji vieta	Ugdytinių skaičius
1.	Klebiškio bendruomeniniai vaikų globos namai	7
2.	Ašmintos bendruomeniniai vaikų globos namai	10
3.	Pakuonio bendruomeniniai vaikų globos namai	12
4.	Laikino apgyvendinimo centras, socialinės globos rūpybos grupė (iki bus išspręstas grįžimo į biologinę šeimą ar globos (rūpybos) nustatymo klausimas)	7
5.	Laikino apgyvendinimo centras – socialinės globos rūpybos grupė (izoliacija dėl užkrečiamų ligų).	4
6.	Globos centras – paslauga teikiama budinčio globotojo namuose.	11
Iš viso:	47

2022 m. Jiezno PŠC buvo sudaręs sutartis su dviem budinčiomis globotojomis, kurios prižiūrėjo 6 vaikus. Vienai budinčiai globotojai nutraukus sutartį dėl paslaugų teikimo, buvo pasirašyta sutartis su kita globotoja. Šiuo metu Jiezno PŠC yra pasirašytos tarpusavio bendradarbiavimo ir paslaugų teikimo sutartys su dviem budinčiomis globotojomis. 2023 m. budinčių globotojų šeimose buvo laikinai prižiūrimi 9 be tėvų globos likę vaikai.

Jiezno PŠC 2023 m. gegužės 15 d. baigtas vykdyti Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo ir prieinamumo projektas. 2018 m. spalio 30 d. buvo pasirašyta jungtinės veiklos (partnerystės) sutartis Nr. PROJ-JVS-1/D1-861. Projekto pareiškėjas – Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos, pirmasis partneris – Prienų rajono savivaldybės administracija, antrasis partneris – Prienų rajono Jiezno PŠC. Projekto įgyvendinimo šaltiniai yra Europos Sąjungos struktūrinių fondų (Europos socialinio fondo) lėšos. Projektui įgyvendinti buvo skirta 95508 Eur. 2021 m. patikslintas finansavimas skiriant papildomas lėšas, projektui finansuoti planuojama skirti 122827 Eur. 2021 m. projektui įgyvendinti buvo gauta 28045 Eur. 2022 m. projektui įgyvendinti skirta suma – 21780 Eur. Papildomai 2023 m. skirta – 14 164 Eur. Visam projektui įgyvendinti buvo gauta 117 020,05 Eur, iš jų 2023 metais – 14 227,73 Eur.

Globos centras teikia paslaugas globojamiems (rūpinamiems) vaikams, budinčių globotojų prižiūrimiems vaikams, šeimynų dalyviams, globėjams (rūpintojams), susijusiems ir nesusijusiems giminystės ryšiais, įtėviams, budintiems globotojams. Globos centre 2023 m. dirbo 4 darbuotojai: 2 valstybinės vaikų teisių apsaugos institucijos atestuoti darbuotojai (vienas iš jų – Globos centro veiklų koordinatorius), 2 globos koordinatoriai. 2023 metais buvo tęsiama sutartis Nr. GS-003 su VšĮ „Gilės sodas“ dėl neatlygintinų psichologo ir / arba psichoterapeuto paslaugų teikimo.

2023 m. kovo 30 d. buvo pasirašyta jungtinės veiklos (partnerystės) trišalė sutartis Nr. GC-JVS-22 su Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos ir Prienų rajono savivaldybės administracija įgyvendinti iš Europos Sąjungos struktūrinių fondų bendrai finansuojamą projektą „Paslaugų, skatinančių ir efektyviai palaikančių globą šeimos aplinkoje, vystymas“ Nr. 07-016-P-0001. 2023 m. liepos 12 d. Jiezno PŠC Globos centras pradėjo šį projektą vykdyti. Projektui įgyvendinti skirta 109504,80 Eur.

Projekto „Paslaugų, skatinančių ir efektyviai palaikančių globą šeimos aplinkoje, vystymas“ uždaviniai:

Užtikrinti vaikų globą (rūpybą) šeimos aplinkoje (vaikų globa (rūpyba) globos centre, globėjų (rūpintojų) šeimose ir šeimynose;

Užtikrinti vaikų, paimtų iš nesaugios aplinkos, laikiną apgyvendinimą ir priežiūrą budinčių globotojų šeimose;

Užtikrinti vaikų, paimtų iš nesaugios aplinkos ar netekusių tėvų globos, priežiūrą, laikiną apgyvendinimą, globą (rūpybą) šeimos aplinkoje ar įvaikinimą.

Globos centro teiktos paslaugos 2023 m.

Specialistai Paslaugų gavėjai	Globos koordinatoriaus paslaugos	Psichologo konsultacijos	Tarnybos atestuoto asmens (GIMK) konsultacijos	Tarnybos atestuoto asmens (GIMK) Informavimo paslaugos	Kitos suteiktos paslaugos ir pagalba
Norintiems tapti budinčiais globotojais	-	-	8	48	1
Budintiems globotojams	93	-	16	74	18
Norintiems globoti (rūpinti vaiką)	27	-	15	57	30
Norintiems įvaikinti vaiką	-	-	1	-	-
Globėjams (rūpintojams)	349	6	5	127	60
Globėjams (rūpintojams) artimiems giminaičiams	274	-	10	108	60
Kiti kartu gyvenantys suaugę šeimos nariai	-	-	-	4	-
Asmenys, priėmę vaiką laikinai svečiuotis	-	-	2	4	1

Globos centro teiktos paslaugos ir pagalba vaikui 2023 m.

Specialistai Paslaugų gavėjas	Globos koordinatoriaus paslaugos	Psichologo konsultacijos	Tarnybos atestuoto asmens (GIMK) konsultacija	Tarnybos atestuoto asmens (GIMK) informavimo paslaugos	Vaiko susitikimų su tėvais, giminaičiais ar kitais fiziniais asmenimis, su vaiku susijusiais emociniais ryšiais, skaičius	Kitos suteiktos paslaugos ir pagalba
Tėvų globos netekę vaikai, kuriems nėra nustatyta globa (rūpyba)	-	-	-	2	-	5
Budinčio globotojo šeimoje prižiūrimas vaikas	48	-	-	20	16	33
Globėjo (rūpintojo) šeimoje globojamas (rūpinamas) vaikas	112	13	6	18	4	21
Globėjo (rūpintojo) artimojo giminaičio šeimoje globojamas (rūpinamas) vaikas	88	16	1	21	2	34
Įtėvių, globėjų (rūpintojų) ar budinčių globotojų šeimoje augantys biologiniai vaikai	-	-	-	3	-	-
Globojamo (rūpinamo) prižiūrimo vaiko biologinės šeimos nariai, kiti giminaičiai ir fiziniai asmenys, susiję su vaiku emociniais ryšiais	94	-	1	35	-	-

Jiezno paramos šeimai centro Vaikų dienos centrui (toliau – VDC) nuo 2021-01-01 suteikta teisė teikti akredituotą vaikų dienos socialinę priežiūrą. 2022 m. ir 2023 m. vaikų dienos socialinė priežiūra buvo teikiama 44 vaikams 2 grupėse (po 22 vaikus), 2023 m. vaikų dienos centro paslaugas gavo 51 vaikas. 2023 m. VDC paslaugos buvo teikiamos ir karo pabėgėlių iš Ukrainos vaikams. 2023-11-26 bus pratęstas akreditavimosi laikotarpis dar 3 metams.

Vaikų, lankančių Jiezno PŠC vaikų dienos centrą, skaičius

2021 m.	2022 m.	2023 m.
Akredituotos vietos vaikų dienos socialinei priežiūrai teikti	44	44	44
Vaikų, lankančių VDC, skaičius	44	44	51

2023 m. Jaunimo centro (toliau –JC) veikloms buvo pritaikytos buvusios valgyklos patalpos. Įrengtos mokymosi, bendravimo, judrių žaidimų, maitinimosi erdvės. 2023 m. Jaunimo centrą lankė 17 jaunuolių.

Jaunuolių, lankančių Jiezno PŠC vaikų dienos centrą, skaičius

2021 m.	2022 m.	2023 m.
Planinės jaunimo centro vietos	16	16	16
Jaunuolių, lankančių JC, skaičius	15	17	17

LAC paslaugos teikiamos:

- likusiems be tėvų globos vaikams ir socialinę riziką patiriantiems vaikams, iki jie bus grąžinti į biologinę šeimą ar jiems bus nustatyta laikina globa (rūpyba) iki 3 mėn. laikotarpiui;

- laikino atokvėpio paslauga vaikams iki 18 metų, kuriems nustatytas neįgalumo lygis ir specialusis nuolatinės slaugos poreikis arba specialusis nuolatinės priežiūros (pagalbos) poreikis;

- Ukrainos gyventojų laikino apgyvendinimo grupėje:

- karo pabėgėliams iš Ukrainos priėmimo ir laikino apgyvendinimo paslaugos;

- krizinėje situacijoje (nukentėjusių nuo smurto artimoje aplinkoje, stichinių nelaimių ir kt.) atsidūrusiems asmenims (šeimoms) ir jų vaikams;

- laikinoji priežiūra vaikams kartu su tėvais ar vienu iš jų arba kitais vaiko atstovais (atstovu) pagal įstatymą, kurie (kuris) nekelia pavojaus vaiko fiziniam ar psichiniam saugumui, sveikatai ar gyvybei;

- socialinę riziką patiriantiems vaikams ir jų šeimoms;

- socialinę riziką patiriančioms šeimoms;

- iš pataisos įstaigų paleistiems asmenims, nuo kurių paleidimo iš pataisos įstaigos dienos praėjo ne daugiau nei 12 mėnesių;

-apgyvendinimo paslaugos artimoje aplinkoje pavojų keliantiems asmenims, kuriems išduotas apsaugos nuo smurto artimoje aplinkoje orderis.

Paslaugų teikimo LAC krizių įveikimo grupėje trukmė yra:

- vaiko laikinoji priežiūra pagal poreikį, bet ne ilgiau kaip 12 mėnesių nuo vaiko laikinosios priežiūros pritaikymo dienos;

- asmenims (šeimoms), patekusiems (-ioms) į krizinę situaciją, ir jų vaikams iki 12 mėnesių su galimybe pratęsti paslaugų teikimą iki 24 mėnesių.

Jiezno PŠC jaunuoliams teikiamos palydėjimo paslaugos:

- konsultavimo, informavimo ir tarpininkavimo;

- psichologinės ir psichoterapinės pagalbos organizavimo;

- kasdienio gyvenimo įgūdžių ugdymo ir palaikymo;

- socialinių įgūdžių ugdymo, palaikymo ir (ar) atkūrimo;

- kitos reikiamos paslaugos.

LAC paslaugų gavėjų skaičius	2021 m.	2022 m.	2023
1.	Globos (rūpybos) grupė	2	10	7
2.	Alternatyvaus apgyvendinimo prieglobsčio Lietuvos Respublikoje prašytojams grupė	145	93	-
3.	Ukrainos gyventojų laikino apgyvendinimo grupė	-	21	48
4.	Krizių įveikimo grupėje, Iš jų – artimoje aplinkoje pavojų keliantys asmenys	7	10	37
-	-	21
5.	Laikino apgyvendinimo paslaugų grupė	-	-	67
Iš viso	154	134	180

2022 m. Jiezno PŠC pradėtos teikti paslaugos karo pabėgėliams iš Ukrainos. Ukrainos piliečiams suteikiamas gyvenamasis plotas, teikiamos komunalinės paslaugos, bendrosios socialinės paslaugos. 2023 m. paslaugos buvo suteiktos 48 asmenims.

Jiezno PŠC darbuotojai prižiūri, kad karo pabėgėliai iš Ukrainos laikytųsi vidaus tvarkos taisyklių, higienos, priešgaisrinės saugos reikalavimų, ypač daug dėmesio skiria pažeidžiamų asmenų specialiųjų poreikių tenkinimui, taip pat smurto, įskaitant seksualinę prievartą ir priekabiavimą, prevencijai.

2022–2023 m. suteiktos paslaugos karo pabėgėliams iš Ukrainos

Laikotarpis	2022 m.	2023 m.
Apgyvendintų Ukrainos gyventojų skaičius	21, iš jų:	48, iš jų
Moterys	9	Moterys	16
Vyrai	4	Vyrai	18
Vaikai	8	Vaikai	14

2023 m. Jiezno PŠC buvo plečiamas teikiamų socialinių paslaugų spektras, pradėtos teikti naujos paslaugos naujoms klientų grupėms:

- apgyvendinimo paslaugos artimoje aplinkoje pavojų keliantiems asmenims, kuriems išduotas apsaugos nuo smurto artimoje aplinkoje orderis;

- laikino apgyvendinimo paslauga (apmokama nakvynė).

Jiezno PŠC lėšų šaltiniai gali būti valstybės biudžeto tiksliniai asignavimai, valstybės investicinių programų lėšos, projektų lėšos, savivaldybės biudžeto lėšos, kitų savivaldybių lėšos, lėšos, gautos kaip parama, pajamos už mokamas paslaugas, nuomą, Lietuvos ir užsienio fondų ir programų lėšos, kitos teisėtai įgytos lėšos.

VšĮ Veiverių pirminės sveikatos priežiūros centro savarankiško gyvenimo ir globos namai Savarankiško gyvenimo namuose yra 10 vietų. Savarankiško gyvenimo namuose apgyvendinami savivaldybės iš dalies nesavarankiški senyvo amžiaus asmenys ir asmenys su negalia ar jų šeimos, kuriems reikalingas socialinės priežiūros paslaugų poreikis, kurie dėl sveikatos būklės negali gyventi savarankiškai savo namuose ir kuriems socialinių paslaugų, teikiamų jų namuose ar kitose nestacionariose socialinių paslaugų įstaigose, nepakanka. Šiuo metu paslaugos teikiamos 7 asmenims. Globos namuose šiuo metu paslaugos teikiamos 14 asmenų su negalia.

Stacionarias slaugos paslaugas suaugusiesiems teikia Veiverių, Jiezno ir Balbieriškio pirminės sveikatos priežiūros centrai. Pagrindinis socialinių paslaugų teikimo tikslas – grąžinti žmogaus gebėjimą pasirūpinti savimi ir integruotis į visuomenę, suteikti pagalbą tiems, kurie negali be jos savarankiškai gyventi.

Prienų rajono savivaldybėje veikia Išlaužo seniūnijos kaimų bendruomenės šeimos dienos centras, Prienų bendruomenės vaikų dienos užimtumo centras, Prienų rajono savivaldybės socialinių paslaugų centro vaikų dienos centras „Pienės pūkas“ ir Prienų rajono Jiezno PŠC vaikų dienos centras, vaikų dienos centras ,,Aitvaro vaikai“.

Nuo 2021 m. sausio 1 d. teikiama tik akredituota vaikų dienos socialinė priežiūra, todėl Socialinių paslaugų katalogas buvo papildytas vaikų dienos socialinės priežiūros paslauga. Įstaigai pasirašius finansavimo sutartį dėl VDC paslaugos teikimo, skirtas finansavimas iš valstybės biudžeto (per tikslines dotacijas) ir iš savivaldybės biudžeto.

Išlaužo seniūnijos kaimų bendruomenės šeimos dienos centras (toliau – Išlaužo šeimos dienos centras) yra viena iš įstaigų, kuri organizuoja šeimos dienos užimtumo veiklą ne Prienų mieste. Nuo 2021-01-01 suteikta teisė teikti akredituotą vaikų dienos socialinės priežiūros paslaugą. Šiai paslaugai gauti vietų skaičius – 25, nuo 2023-11-26 pratęstas akreditavimosi laikotarpis dar 3 metams.

Prienų bendruomenės vaikų dienos centras yra Prienų bendruomenės projektinės veiklos dalis (projektas „Prienų bendruomenės vaikų dienos užimtumo centras“). Vaikų dienos centre organizuojama įvairi kūrybinė veikla, sudarytos sąlygos vaikų saviraiškos ugdymui. Centro veiklose sujungtas ugdymasis socialinio bendravimo, savanorystės, sveikos gyvensenos, mokymosi ir meninės raiškos srityse. Taip pat rūpinamasi pamokų ruoša, vyksta individualios konsultacijos. Vaikai dalyvauja įvairiuose miesto renginiuose, rengia turnyrus, konkursus, projektus. Nuo 2021-01-01 suteikta teisė teikti akredituotą vaikų dienos socialinės priežiūros paslaugą. Šiai paslaugai gauti vietų skaičius – 20, nuo 2023-11-26 pratęstas akreditavimosi laikotarpis dar 3 metams. Prienų bendruomenės vaikų dienos užimtumo centras – tai vieta, kur teikiamos socialinės ir ugdymo paslaugos vaikams iš mažas pajamas turinčių bei socialinės rizikos šeimų, taip pat vaikams su negalia (psichine ir elgesio bei emocijų sutrikimais). Dienos centrą lanko 14 ukrainiečių vaikų, taip pat vienas vaikas, turintis autizmo spektro sutrikimą, jam reikalinga nuolatinė suaugusiojo priežiūra.

Padedant čia dirbantiems darbuotojams ir savanoriams, organizuojamas vaikų socialinių įgūdžių ugdymas, pamokų ruoša, laisvalaikio užimtumas ir maitinimas. Vaikų dienos centre ypatingas dėmesys skiriamas vaiko socializacijai, integracijai į socialinę aplinką. Vaikų dienos centro vaikai noriai dalyvauja ir bendruomeninėje veikloje. Šalia popamokinės veiklos, meninės raiškos užsiėmimų, vaikai rengia savo darbelių parodas bei švenčia šventes. Vaikai čia vasaros metu taip pat leidžia laisvalaikį: pramogauja, stovyklauja, šoka, dainuoja, groja, piešia, dalyvauja įvairiuose renginiuose ir patys juos organizuoja. Prienų bendruomenės vaikų dienos užimtumo centre dirbantys specialistai organizuoja ir teikia socialines (individualias/grupines) konsultacijas tėvams/globėjams, rūpintojams. Su centrą lankančių vaikų tėvais dirbamas sistemingas socialinis darbas.

Nuo 2023-06-22 teisė teikti akredituotą socialinę priežiūrą suteikta bendruomeninei asociacijai ,,Aitvaro vaikai“, kuri teiks vaikų dienos socialinę priežiūrą socialinę riziką patiriantiems 6–18 metų vaikams ir jų šeimoms, 6–18 metų vaikams iš socialinę riziką patiriančių šeimų ir toms šeimoms, 6–18 metų vaikams su negalia ir jų šeimoms, kitiems 6–18 metų vaikams (pvz., likusiems be tėvų globos vaikams) ir jų šeimoms. Vietų skaičius – 20.

Prienų rajone veikia Asmenų su negalia reikalų komisija, kurios vykdoma veikla yra, bendradarbiaujant su savivaldybe ir organizacijomis, įgyvendinti asmenų su negalia socialinę integraciją, atstovauti asmenims su negalia, ginti jų teises bei interesus, užtikrinti jų dalyvavimą sprendžiant asmenų su negalia socialinės integracijos klausimus, taip pat stiprinti savivaldybės institucijų, įstaigų ir asmenų su negalia socialinės integracijos bendradarbiavimą. Esant poreikiui komisija teikia pasiūlymus ir rekomendacijas socialinių paslaugų teikimo ir plėtros klausimais bei vienija įvairių sričių atstovus, kurie gali kompleksiškai įvertinti situaciją ir teikti pasiūlymus. Buvo aptartos problemos ir akcentuota, kad didelių problemų nėra, pasiūlyta skirti didesnį dėmesį vaikams su negalia bei viešųjų erdvių pritaikymui asmenų su negalia poreikiams, laikantis reikalavimų.

Nuo 2023 metų sausio 1 d., kad būtų užtikrinta socialinės reabilitacijos asmenims su negalia bendruomenėje paslaugų kokybė, socialinės reabilitacijos paslaugas asmenims su negalia bendruomenėje gali teikti tik akredituoti paslaugų teikėjai. Socialinė reabilitacija asmenims su negalia bendruomenėje – kompleksiškai pagal negalios pobūdį, sunkumą ir specifiką teikiamos socialinių, savarankiško gyvenimo, mokymosi, darbinių įgūdžių ugdymo, palaikymo ar atkūrimo paslaugos, kuriomis siekiama įgalinti asmenis su negalia savarankiškai gyventi bendruomenėje, ugdytis ir dalyvauti darbo rinkoje ar užimtumo veikloje. Paslaugos konkrečiam asmeniui su negalia teikiamos pagal jo negalios pobūdį, atsižvelgiant į jo poreikius, tiek grupėmis, tiek individualiai. Šią paslaugą rajone teikia:

Eil. Nr.	Organizacijos pavadinimas	Vietų skaičius	Paslaugą gaunančių asmenų skaičius	Panaudota VB Eur	Panaudota SB Eur
1.	VšĮ LASS pietvakarių centras	30	27	10209	4167,45
2.	Lietuvos kurčiųjų draugijos Kauno teritorinė valdyba	25	16	5270,50	1749,30
3.	Prienų rajono asmenų su negalia draugija	40	40	14151,50	5573,75
4.	Jiezno žmonių su negalia sąjunga	25	25	9296	3738,70

Prienų rajono gyventojai į biudžetines, viešąsias ar nevyriausybines įstaigas kreipiasi netekę darbo, gyvenamosios vietos, ištikus finansinėms, asmeninėms krizėms ar kitais atvejais, kai reikalinga socialinė pagalba. Dažniausiai asmenys kreipiasi į gyvenamosios vietos seniūnijas, kuriose dirba socialiniai darbuotojai, ar į Prienų rajono savivaldybės administracijos Socialinės paramos skyrių, kuris yra pagrindinis socialinių paslaugų organizatorius, administruojantis socialinių paslaugų skyrimą Prienų rajone.

Savivaldybėje yra patenkintas rajono gyventojų poreikis bendrosioms paslaugoms, tačiau trūksta paslaugų negalią turintiems vaikams ir jų šeimoms bei dienos užimtumo paslaugų proto ir psichikos negalią turintiems asmenims seniūnijose, nepakankamai išvystytos atokvėpio paslaugos asmens namuose.

Nuo 2020 m. gegužės mėn. VšĮ „Galimybių dirbtuvės“ teikia socialinių dirbtuvių paslaugas Prienų rajono gyventojams su proto ir psichikos negalia. Socialinių dirbtuvių vizija bendradarbiauti su stambiomis įmonėmis, lavinant darbinius įgūdžius, padėti integruotis į darbo rinką. Teikiant socialinių dirbtuvių paslaugą sudaromos galimybės asmenims su negalia, turintiems proto ir psichikos negalią, su specialistų pagalba įgyti darbinius įgūdžius, atliekant realias darbo užduotis, ir didinti jų galimybes įsidarbinti atviroje darbo rinkoje. Projekte buvo numatyta 16 asmenų, įdarbinti 4 projekto dalyviai pagal darbo sutartis. Iš viso projekto veiklose dalyvavo 35 asmenys. Vykdomi įvairūs darbai: kerpami vienkartiniai medicininiai chalatai, surenkami varžtai traukinių apšiltinimo detalėms, kerpamos sieninių kalendorių spirales ir kt. Taip pat yra organizuojamos išvykstamosios veiklos, kai dalyviai su lydinčiaisiais asmenimis (socialiniais darbuotojais ir užimtumo specialistu) vyksta atlikti darbų į „Hella Lithuania“ gamyklą. Ten jie atlieka darbus realioje darbinėje aplinkoje, drauge su įmonės kolektyvu pietauja vienoje zonoje, susipažįsta bei palaiko draugiškus santykius su įmonės darbuotojais, taigi socialinių dirbtuvių dalyviai įvairiapusiškai yra integruojami į darbines veiklas bei į visuomenę. Kadangi veiklos vyksta 6 val./d., laikas nuo 12 iki 13 val. yra skirtas pietų pertraukai, taip pat dar papildomai suteikiamos dvi pertraukos po 15 min. VšĮ „Galimybių dirbtuvės“ per 2021–2023 metus iš savo lėšų įgijo du keleivinius mikroautobusus socialinių dirbtuvių dalyviams vežioti.

Įstaigą lanko asmenys ir iš bendruomenės, ir iš globos namų. Visi dalyviai gauna kompensacijas nuo 38 iki 100 Eur per mėnesį, jei dalyviai lanko veiklas visomis darbo dienomis po 6 valandas. Nuo 2022 m. sausio mėn. VšĮ ,,Galimybių dirbtuvės“ teikia akredituotas socialinės priežiūros paslaugas.

VšĮ „Galimybių dirbtuvės“ projektas pradėtas vykdyti 2020 m. gegužės 25 d. Projekto pabaigos data 2023 m. gegužės 25 d., projektui skirtas finansavimas 202945,12 Eur.

VšĮ „Galimybių dirbtuvės“ dalyvavo socialinių dirbtuvių partnerių atrankos konkurse. Stebint išaugusį socialinių dirbtuvių paslaugos poreikį, 2024 metais planuojama tęsti socialinių dirbtuvių veiklą, paslaugos bus teikiamos 16 asmenų.

Tačiau Savivaldybė neturi apgyvendinimo įstaigos asmenims su proto ar psichine negalia. Nustačius socialinės globos poreikį, proto (psichikos negalią turintys asmenys) yra apgyvendinami Socialinės apsaugos ir darbo ministerijos pavaldumo ar kito pavaldumo socialinės globos namuose.

Pagrindinis dėmesys skiriamas paslaugų, reikalingų institucinės globos pertvarkai įgyvendinti, infrastruktūros asmenims su intelekto ir / ar psichikos negalia plėtrai ir atnaujinimui. Kadangi bendroje strategijoje numatyta mažinti asmenų, turinčių intelekto ir / ar psichikos negalią, gyvenančių stacionariose globos įstaigose, skaičių, o globos normose numatyta nuo 2030 metų globos namuose neapgyvendinti suaugusių asmenų, turinčių intelekto ir / ar psichikos negalią, rajone būtina plėsti paslaugas, t. y. steigti naują ar modernizuoti esamą infrastruktūrą tokių asmenų priežiūrai (grupinio gyvenimo namai, apsaugotas būstas). Šalia globos namų teritorijos šiuo metu yra du nenaudojami pastatai, todėl pradėti parengiamieji darbai dėl šių pastatų atnaujinimo ir pritaikymo asmenų, turinčių intelekto ir / ar psichikos negalią poreikiams. Strategiškai planuojama, kad tokių paslaugų nuo 2030 metų reikės 17 asmenų, šiuo metu gyvenančių Prienų globos namuose.

Socialinės paramos skyrius, įgyvendindamas Lietuvos Respublikos paramos būstui įsigyti ar išsinuomoti įstatymo (toliau – Įstatymas) nuostatas, savivaldybės gyventojams teikia paramą būstui įsigyti ar išsinuomoti. Šiuo metu Asmenų ir šeimų, turinčių teisę į socialinio būsto nuomą, Prienų rajono savivaldybėje sąraše yra įrašyti 132 asmenys (šeimos). Daugiausia asmenų (šeimų) įrašyta į bendrąją (62) ir jaunų šeimų (30) grupes, asmenų su negalia grupėje įrašyta 19 asmenų (šeimų), šeimų, auginančių tris ar daugiau vaikų ir (ar) vaikų, kuriems nustatyta nuolatinė globa, grupėje įrašyta 12 šeimų, 8 asmenys (šeimos), socialinių būstų nuomininkų, turinčių teisę į socialinio būsto sąlygų pagerinimą.

Savivaldybės būsto fonde šiuo metu įrašyti 264 būstai. Atsilaisvinę arba naujai įsigyti būstai kaip įmanoma greičiau būna išnuomojami asmenims ar šeimoms, laukiantiems socialinio būsto.

Daug dėmesio skiriama Savivaldybės būstams remontuoti ir buities sąlygoms juose pagerinti. Iš savivaldybės biudžeto 2024 m. planuojama, kad bus skirta 100 000 Eur. 2023 ir 2022 m. buvo skirta ir panaudota po 100 000 Eur (2021 m. – daugiau nei 105 000 Eur). Už skirtas lėšas būstuose buvo įrengtas komunalinis vandentiekis, kanalizacija, sanitariniai mazgai, pakeista ar sutvarkyta stogo danga, pakeisti langai, suremontuotos krosnys, elektros instaliacija, vidaus paprastojo remonto darbai.

2024 m. žadama parduoti 2 būstus, (2023 m. buvo žadama parduoti 2 būstus, tačiau nebuvo parduoti, 2022 m. buvo parduoti 3 savivaldybės būstai, 2021 m. – 6 būstai). Būstus įstatyme numatyta tvarka įsigijo buvę nuomininkai. Už parduotus būstus 2022 m. gauta 62 000 Eur (2021 m. – 44 520 Eur, 2020 m. – 63 00 Eur). Visos už parduotus būstus gautos lėšos yra panaudojamos Savivaldybės būsto fondo plėtrai (naujiems būstams įsigyti). Didžiausias poreikis yra Prienuose esančių vieno arba dviejų kambarių butų su visais patogumais. Naujų socialinių būstų poreikį patenkinti sunku, nes šiuo metu Prienų rajono savivaldybės teritorijoje siūlomų įsigyti būstų yra labai mažai, jie dažnu atveju neatitinka esamo poreikio, be to, būstų kainos yra neproporcingai didelės.

2023 m. buvo įsigytas vienas naujas socialinis būstas už 32 700 Eur. (2022 m. buvo įsigytas vienas naujas socialinis būstas už 51 000 Eur, 2021 m. – 3 būstai už 75 600 Eur, 2020 m. – 3 būstai už 25 000 Eur). Visi naujai įsigyti būstai buvo ir bus išnuomoti asmenims ir šeimoms iš Asmenų ir šeimų, turinčių teisę į paramą būstui išsinuomoti, sąrašo. Lėšų, kurias galima panaudoti Savivaldybės būsto fondo plėtrai, likutis 2024 m. 43734 Eur (už šias lėšas planuojama įsigyti naują 1–2 kambarių būstą ir taip papildyti Savivaldybės būsto fondą bei aprūpinti būstu asmenis ir šeimas, turinčius teisę į paramą), (2023 m. – 62786 Eur).

Parama būstui išsinuomoti savivaldybės gyventojams gali būti teikiama ir mokant išperkamosios būsto nuomos ar būsto nuomos mokesčio dalies kompensaciją Įstatyme numatytomis sąlygomis. Šiomis paramos formomis mūsų savivaldybėje pasinaudojo 4 šeimos.

6. Savivaldybės galimybių teikti socialines paslaugas ir socialinių paslaugų poreikio įvertinimas

Eil. Nr.	Socialinių paslaugų rūšys pagal žmonių socialines grupes	Asmenų (šeimų) skaičius, kuriems socialinių paslaugų poreikis	Iš jų finansuoja Savivaldybė
įvertintas	nepatenkintas
1.	Ilgalaikė socialinė globa	35	-	1
2.	Trumpalaikė socialinė globa	13	-	2
3.	Dienos socialinė globa institucijoje	11	-	-
4.	Dienos socialinė globa asmens namuose	40	3	-
5.	Apgyvendinimas savarankiško gyvenimo namuose	7	-	5
6.	Pagalba į namus	174	12	174
7.	Socialinių įgūdžių ugdymas ir palaikymas institucijoje	3	-	3
8.	Socialinė priežiūra šeimoms	186	-	-
9.	Laikinas apnakvindinimas	-	-	5

Pastaba. Lentelė užpildyta pagal Socialinių paslaugų kataloge žmonių socialinėms grupėms numatytas socialinių paslaugų rūšis.

6.1. Savivaldybės organizuojamų socialinių paslaugų analizė

Socialinės paramos skyrius, įgyvendindamas Savivaldybės strateginį veiklos planą ir vykdydamas 2023 metų socialinių paslaugų plane iškeltus tikslus ir uždavinius, nuosekliai vykdė planuotas veiklas.

Prienų rajono socialinių paslaugų centro teikiamų paslaugų tikslas – suteikti galimybę asmenims gauti reikiamą socialinę pagalbą savo bendruomenėje, liekant gyventi savo aplinkoje, o ne stacionarioje socialinės globos įstaigoje. Tai žymi pagalba asmeniui ir juo besirūpinančiai šeimai, padedanti geriau suderinti šeimos ir profesinį gyvenimą. Prevencinės socialinės paslaugos teikiamos asmenims (šeimoms, bendruomenėms), siekiant stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir dalyvauti visuomenės gyvenime, gilinti žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo, skatinti bendruomenės socialinę įtrauktį. Paslaugos namuose ne tik pagerina žmonių gyvenimo kokybę, bet yra ir ekonomiškai naudingesnės, nes jos yra pigesnės negu asmens globa stacionarioje globos įstaigoje (globos namuose, pensionate). Svarbiausia tai, kad žmogus, specialistų prižiūrimas savo namuose, išlaiko ryšį su artimaisiais bei savo bendruomene, suteikiama galimybė kuo ilgiau gyventi savoje aplinkoje.

2021 m.	2022m.	2023 m.
Šeimoms, kurioms pradėta atvejo vadyba	157	159	186
Neįgalaus jaunimo spec. priežiūros paslaugos	10	10	11
Suaugusiems asmenims su negalia (dienos socialinė globa)	35	42	40
Senyvo amžiaus asmenims (pagalba į namus)	159	187	174

Apibendrinant socialinių paslaugų išvystymą ir jų teikimą Prienų rajono savivaldybėje, galima teigti, kad:

1.	išaugo pagalbos namuose paslaugų poreikis seniūnijose ir Prienų mieste;

2.	trūksta trumpalaikės socialinės globos paslaugų socialinės rizikos suaugusiems asmenims;

3. ilgalaikės socialinės globos senyvo amžiaus asmenims ir suaugusiems asmenims su negalia institucijoje paslaugų teikimas atitinka paslaugų išvystymo normatyvus;

4.	teikiamos dienos socialinės globos paslaugos senyvo amžiaus asmenims ir asmenims su negalia asmens namuose tenkina gyventojų poreikį;

5. neišvystytas socialinės priežiūros (pagalbos namuose) ir dienos socialinės globos paslaugų vaikams su negalia teikimas;

6. socialinių dirbtuvių paslaugų plėtra;

7. vaikų dienos centrų plėtra seniūnijose;

8. dienos užimtumo paslaugų plėtra asmenims su proto ar psichine negalia seniūnijose;

9. neteikiama apsaugoto būsto paslauga;

10. nepakankamas laikino atokvėpio paslaugos teikimas asmens namuose;

11. asmeninės pagalbos paslaugų tęstinumas ir plėtra;

12. socialinio būsto fondo plėtra;

13. įgyvendinant institucinės globos pertvarkos planą svarbu plėtoti bendruomenines paslaugas tėvų globos netekusiems vaikams.

7. Socialinių darbuotojų ir socialinių darbuotojų padėjėjų skaičius savivaldybėje

Įstaigos	Socialinių darbuotojų etatų skaičius	Individualios priežiūros darbuotojų etatų skaičius
iš viso	iš jų finansuojamų iš valstybės biudžeto
Savivaldybės socialinių paslaugų įstaigos	65,05	23,75	59,95

8. Ankstesnių metų socialinių paslaugų plano įgyvendinimo rezultatų trumpa apžvalga

2023 m. buvo teikiamos beveik visos plane numatytos socialinės paslaugos, aktyviai bendradarbiaujama su nevyriausybinėmis organizacijomis ir įstaigomis, siekiant organizuoti kokybiškas socialines paslaugas Prienų rajono gyventojams. Visos savivaldybės įstaigos, kurių veikloje numatyta socialinė globa, buvo licencijuotos. 2021 m. akredituotas socialinės priežiūros paslaugas šeimų, kurioms taikoma atvejo vadyba, vaikams teikė vaikų dienos centrai. Pasibaigus akreditacijos laikotarpiui visi vaikų dienos centrai pateikė dokumentus dėl akreditacijos pratęsimo termino. 2023 m. birželio 22 d. papildomai akreditavosi vaikų dienos centras ,,Aitvaro vaikai“, kuris socialinės priežiūros paslaugas teiks ir specialiųjų poreikių turintiems vaikams. Prienų rajono savivaldybės socialinių paslaugų centras ir Prienų globos namai nuo 2022 m. iki 2025 m. akreditavosi kaip savanorius priimančios organizacijos.

Buvo stiprinamas asmenų su negalia bei senyvo amžiaus žmonių integravimas į visuomenę.

2020 m. lapkričio mėn., gavus licenciją institucinei socialinei globai (ilgalaikė, trumpalaikė) suaugusiems asmenims su negalia, senyvo amžiaus asmenims, paslaugas pradėjo teikti VšĮ Veiverių pirminės sveikatos priežiūros centro globos namai, kuriuose paslaugas gauna 14 asmenų, ir savarankiško gyvenimo namai, kuriuose paslaugas gauna 7 asmenys.

2021 m. Jiezno PŠC suteikta nauja licencija socialinei globai teikti (adresu Sodo g. 13, Jiezno m., Prienų r. sav.) – trumpalaikė socialinė globa likusiems be tėvų globos vaikams, vaikams su negalia.

2023 m. lapkričio 8 d. JPŠC akreditavosi laikino apnakvindinimo paslaugai teikti.

2021 m. gegužės 28 d. Prienų rajono savivaldybės socialinių paslaugų centrui buvo įteiktas EQUASS Assurance kokybės sertifikatas, įrodantis, kad Centre teikiamos socialinių įgūdžių ugdymo ir (ar) palaikymo paslaugos atitinka aukščiausius šių paslaugų kokybei keliamus reikalavimus Europos lygmeniu, atsižvelgiant į EQUASS kokybės principus.

2023 m. Prienų globos namuose įdiegta kokybės vadybos sistema pagal ISO 9001:2015 / LST EN ISO 9001:2015 standartą, parodanti strateginį įstaigos sprendimą siekiant pagerinti jos bendrąjį veiksmingumą ir sukurti tvirtą pagrindą tvarios plėtros iniciatyvoms. Šis sertifikatas įrodo, kad įstaiga teikia paslaugas, atitinkančias paslaugų gavėjų ir taikytinų įstatymų bei jų įgyvendinamųjų teisės aktų reikalavimus, ieško galimybių padidinti paslaugų gavėjų pasitenkinimą, atsižvelgdama į rizikas, susijusias su įstaigos kontekstu ir tikslais.

Vykdant teikiamų socialinių paslaugų kontrolę, lankytos šeimos, kurioms taikoma atvejo vadyba, ir pagalbos į namus ir dienos socialinės globos namuose paslaugų gavėjai. Nors buvo teikiamos visos planuotos socialinės paslaugos, jų plėtrą ribojo gyventojų paslaugų poreikio neatitinkančios finansinės galimybės. Teikiamos dienos socialinės globos paslaugos institucijoje ir asmens namuose buvo tinkama alternatyva ilgalaikės socialinės globos paslaugoms. Visiškai tenkinamas buvo asmenų su sunkia negalia paslaugų poreikis, nes jiems paslaugos buvo teikiamos iš valstybės biudžeto specialiosios tikslinės dotacijos lėšų ir jų pačių mokesčių už paslaugas. Pagal poreikį buvo patenkintos asmeninio asistento teikiamos paslaugos asmenims su negalia. 2023 m. buvo teikiamos laikino atokvėpio paslaugos institucijoje.

Ateityje planuojame dėmesį skirti prevencinių paslaugų teikimui, socialinių paslaugų prieinamumui visų socialinių grupių asmenims, ypač senyvo amžiaus asmenims, gyvenantiems kaimo vietovėse, vaikams su negalia ir jų šeimoms, taip pat asmenims, turintiems proto ir / ar psichinę negalią, asmenims, patiriantiems smurtą artimoje aplinkoje, darbingo amžiaus asmenims su negalia, asmenims, kuriems reikalinga atokvėpio paslauga namuose, jaunimui nuo 14 iki 21 metų, jų motyvacijai, užimtumui ir problemų sprendimui.

Pagal socialinių paslaugų poreikio vertinimą įvairioms gyventojų grupėms Prienų rajone, bendradarbiaujant su NVO, būtina plėsti nestacionarių socialinių paslaugų teikimą kaip alternatyvą ilgalaikėms paslaugoms bei atkreipti didesnį dėmesį į teikiamų paslaugų kokybę ir efektyvumą.

III. UŽDAVINIAI IR PRIEMONIŲ PLANAS

9. Prioritetinės socialinių paslaugų plėtros kryptys

Atsižvelgiant į socialinių paslaugų poreikį, numatomos prioritetinės socialinių paslaugų gavėjų grupės:

-	netekę tėvų globos vaikai;

-	šeimos, globojančios vaikus;

-	asmenys su psichine ar proto negalia;

-	šeimos, auginančios vaiką su negalia;

-	šeimos, kurioms taikoma atvejo vadyba, ir jose augantys vaikai;

- socialinę atskirtį patiriantis jaunimas nuo 14 iki 21 metų;

-	socialinės rizikos suaugę asmenys;

-	senyvo amžiaus asmenys ir asmenys su negalia;

-	darbingo amžiaus asmenys su negalia;

-	asmenys, patiriantys smurtą artimoje aplinkoje.

Numatomos šios socialinių paslaugų plėtros kryptys:

prevencinių socialinių paslaugų teikimas, t. y. pagalba asmeniui (šeimai) išvengti galimų socialinių problemų ir (ar) socialinės rizikos atsiradimo;

socialinės priežiūros (pagalbos į namus) paslaugų teikimas asmenims su negalia ir senyvo amžiaus asmenims, vaikams su negalia ir jų šeimoms, skatinant nevyriausybinių organizacijų įsitraukimą į paslaugų teikimą;

trumpalaikės socialinės globos (atokvėpio) paslaugų asmenims su negalia, senyvo amžiaus asmenims, vaikams su negalia teikimas;

palydimoji globa jaunuoliams, išėjusiems iš vaikų globos namų;

institucijų bendradarbiavimo stiprinimas, nevyriausybinių organizacijų įtraukimas į socialinių paslaugų teikimą, bendradarbiavimas su sveikatos priežiūros įstaigomis, policija, kitomis organizacijomis;

įvaikinimo ir vaikų globos šeimose skatinimas;

dienos užimtumo paslaugų plėtra asmenims su proto ar psichine negalia seniūnijose;

vaikų dienos centrų veiklos plėtra;

socialinio transporto paslauga;

teikti pacientų pavėžėjimo paslaugas, siekiant užtikrinti galimybę pacientams pasinaudoti savivaldybių funkcijai priskirtomis asmens sveikatos priežiūros paslaugomis, vykstant į Lietuvos nacionalinės sveikatos sistemos asmens sveikatos priežiūros įstaigą ir (ar) parvykstant iš jos, kai pacientui nereikalinga skubioji medicinos pagalba;

asmeninės pagalbos paslaugų plėtra;

atviras darbas su socialinę atskirtį patiriančiu jaunimu,

savanoriška veikla;

efektyvus socialinių paslaugų įstaigų materialinių ir žmogiškųjų išteklių panaudojimas, darbuotojų kvalifikacijos kėlimas.

paslaugų, reikalingų institucinės globos pertvarkai įgyvendinti, plėtra ir infrastruktūros asmenims su intelekto ir / ar psichikos negalia atnaujinimas.

Infrastruktūros asmenims, sergantiems demencija ir Alzheimeriu sukūrimas.

10. Priemonių planas

1 tikslas. Užtikrinti prevencinių socialinių paslaugų teikimą savivaldybės gyventojams, kuriems jos yra būtinos
Uždaviniai	Priemonės	Lėšos (Eur), finansavimo šaltiniai	Atsakingi vykdytojai	Laukiamas rezultatas
1	2	3	4	5
1.1. stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir dalyvauti visuomenės gyvenime, gilinti žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo, skatinti bendruomenės socialinę įtrauktį.	Padėti asmeniui (šeimai) ir bendruomenei išvengti galimų socialinių problemų ir socialinės rizikos atsiradimo, palaikyti socialinius ryšius su visuomene, potencialių socialinių paslaugų gavėjų paieška; darbas su bendruomene.	20 000 Eur savivaldybės biudžeto lėšos	Prienų socialinių paslaugų centras	Paslaugas gaus 50 asmenų, kurie bus nukreipti pagal poreikį paslaugoms gauti.
2 tikslas. Užtikrinti bendrųjų socialinių paslaugų teikimą savivaldybės gyventojams, kuriems jos yra būtinos
2.1. Plėtoti nestacionarių socialinių paslaugų teikimą įvairioms paslaugų gavėjų grupėms, didinant socialinių paslaugų įvairovę.	Tirti ir vertinti įvairių socialinių paslaugų poreikį. Plėtoti specialiojo transporto paslaugų teikimą. Pacientų pavėžėjimo paslaugos modelio sukūrimas ir išbandymas Socialinis transportas Teikti asmens higienos paslaugas. Organizuoti sociokultūrines paslaugas. Tvarkyti socialinių paslaugų gavėjų duomenis SPIS.	7 000 Eur asmens surinktos lėšos 70000 valstybės biudžeto lėšos; 45 000 Eur savivaldybės biudžeto lėšos; 39 000 Eur savivaldybės biudžeto lėšos 5000 Eur asmenų surinktos lėšos; 21000 Eur savivaldybės biudžeto lėšos 1100 Eur savivaldybės biudžeto lėšos; 1100 Eur asmenų surinktos lėšos 27 000 Eur savivaldybės biudžeto lėšos; 2000 Eur iš kitų šaltinių surinktos lėšos	Seniūnijų socialiniai darbuotojai, Socialinės paramos skyrius Prienų socialinių paslaugų centras Prienų socialinių paslaugų centras Prienų socialinių paslaugų centras Prienų neįgaliųjų draugija, Jiezno žmonių su negalia sąjunga, Maltos ordino pagalbos tarnyba Prienų socialinių paslaugų centras, Jiezno PŠC Prienų socialinių paslaugų centras, NVO, Jiezno PŠC Prienų socialinių paslaugų centras Socialinės paramos skyrius	Įvertintas socialinių paslaugų poreikis užtikrintų tinkamą paslaugų planavimą. Užtikrintas transporto paslaugų teikimas. Paslaugas gaus apie 120 asmenų su negalia. Paslaugas gaus apie 250 asmenų. Paslaugas gaus apie 120 asmenų. Paslaugas gaus apie 250 asmenų. Paslauga (maudymosi duše) pagal poreikį bus teikiama seniūnijos gyventojams. Paslaugas gaus apie 55 senjorai, 15 asmenų su negalia, 300 vaikų. Tiksli, išsami informacija apie socialinių paslaugų gavėjus užtikrins tinkamą paslaugų poreikio vertinimą ir efektyvų paslaugų organizavimą.
3 tikslas. Didinti socialinių paslaugų prieinamumą, plėtojant socialinės priežiūros paslaugas
3.1. Organizuoti ir teikti socialinės priežiūros paslaugas. 3.2. Plėtoti bendruomenines paslaugas tėvų globos netekusiems vaikams. 3.3. Plėtoti nestacionarias užimtumo paslaugas vaikams, augantiems socialinių problemų turinčiose šeimose. Socialinių dirbtuvių paslauga. 3.4. Gerinti socialinių paslaugų infrastruktūrą.	Užtikrinti pagalbos į namus paslaugas senyvo amžiaus asmenims. Organizuoti ir teikti socialinių įgūdžių ugdymo ir palaikymo paslaugas šeimoms. Užtikrinti laikinojo apnakvindinimo ir intensyvios krizių pagalbos paslaugų teikimą krizinėje situacijoje esantiems asmenims ir laikinosios priežiūros, laikino apgyvendinimo paslaugas vaikams. Apgyvendinimo paslauga Patalpų nuomos paslauga Socialinio būsto fondo plėtra Kompleksinių paslaugų šeimai teikimas Globos centro veiklų plėtra Globėjų ir įtėvių mokymų organizavimas. Globėjų veiklos organizavimas Užkirsti kelią prekybai žmonėmis ir smurtui artimoje aplinkoje padėti Teikti asmeninės pagalbos paslaugas Budinčių globotojų paslaugų organizavimas 3 bendruomeninių vaikų globos namų išlaikymas Plėsti vaikų dienos centro veiklą, jaunimo užimtumo centro veiklą. Teikti paslaugas asmenims, turintiems proto ar psichikos negalią. VšĮ Veiverių PSPC savarankiško gyvenimo namai, VšĮ Veiverių PSPC globos namai	307300 Eur savivaldybės biudžeto lėšos; 27400 Eur asmens surinktos lėšos 635600 Eur valstybės biudžeto lėšos 10 000 Eur savivaldybės biudžeto lėšos 23000 Eur asmenų surinktos lėšos 2000 Eur pajamos už paslaugas 60000 Eur savivaldybės biudžeto lėšos 12500 Eur valstybės biudžeto lėšos 2300 Eur savivaldybės biudžeto lėšos 25000,00 Eur ES lėšos; 48100 Eur savivaldybės biudžeto lėšos 500 Eur savivaldybės biudžeto lėšos 113100 Eur valstybės biudžeto lėšos 33800 Eur savivaldybės biudžeto lėšos; 11500 Eur valstybės biudžeto lėšos 277100 Eur savivaldybės biudžeto lėšos; 148900 Eur kitų savivaldybių lėšos; 60000 Eur valstybės biudžeto lėšos 72000 Eur valstybės biudžeto lėšos; 71600 Eur savivaldybės biudžeto lėšos 50700 Eur ES lėšos; 47000 Eur savivaldybės biudžeto lėšos 30000 Eur savivaldybės biudžeto lėšos; 20000 Eur savivaldybės biudžeto lėšos	Prienų socialinių paslaugų centras Prienų socialinių paslaugų centras Jiezno PŠC Jiezno PŠC Prienų rajono savivaldybės administraci-ja Prienų socialinių paslaugų centras, NVO Jiezno PŠC Jiezno PŠC, Prienų rajono savivaldybė Socialinės paramos skyrius Prienų socialinių paslaugų centras Jiezno PŠC Jiezno PŠC Prienų rajono savivaldybė, Jiezno PŠC, Prienų socialinių paslaugų centras, Prienų bendruome- nė, Išlaužo seniūnijos bendruome-nės šeimos centras VšĮ „Galimybių dirbtuvės“ VšĮ Veiverių PSPC, Savivaldybės administra- cija, VšĮ Veiverių PSPC, Savivaldybės administra- cija	Pagalbos į namus paslaugas gaus apie 174 paslaugų gavėjai. Paslaugos bus teikiamos visoms šeimoms, kurioms taikoma atvejo vadyba. Planuojama vienu metu apgyvendinti iki 3 šeimų. Bus suteikta psichologo pagalba ir apgyvendinimo paslaugos asmenims, esantiems krizinėje situacijoje (patyrusiems smurtą ir kt.). Bus organizuojamas vaikų laikinasis apgyvendinimas ir laikinoji priežiūra. Planuojama vienu metu apgyvendinti iki 8 vaikų. Planuojama apgyvendinti apie 60 asmenų Pagal nuomos sutartį. Planuojama įsigyti 1–2 būstus Pozityvios tėvystės mokymai, psichosocialinė pagalba, mediacijos paslaugos, vaikų priežiūros paslaugos, pavėžėjimo paslaugos ir kt. Kai vaikui skubiai reikalinga globa (rūpyba) trumpam laikui, laikinoji globa (rūpyba) iki metų laiko, atokvėpio paslauga globėjams (rūpintojams) dėl ligos, pervargimo ir pan. Globos centro paslaugos garantuojamos likusiems be tėvų globos vaikams bei jų būsimiems globėjams. GIMK mokymai, kuriuose dalyvaus Prienų rajono savivaldybės gyventojai, norintys globoti ar įvaikinti tėvų globos netekusius vaikus. Paslaugų gavėjų skaičius 20 asmenų Paslaugų gavėjų skaičius 20 asmenų Lėšos skirtos budinčio globotojo paslaugoms apmokėti ir vaikų, gyvenančių pas budintį globotoją, išlaikymui. Trejuose bendruomeniniuose vaikų globos namuose apgyvendinti 24 vaikai (po 8 vaikus kiekviename). Jiezno PŠC vaikų dienos centre akredituota 44 vietos, SPC akredituota 15 vietų, Prienų bendruomenės VDC 26 vietų, Išlaužo bendruomenės šeimos VDC 25 vietos, VDC ,,Aitvaro vaikai“ 20 vietų Projektas vyks 3 metus, paslaugas gaus ne mažiau kaip 10 asmenų, turinčių proto ar psichikos negalią. Apgyvendinimo paslauga negalią turintiems asmenims, paslaugą gaus 10 asmenų. Apgyvendinimo paslauga, paslaugą gaus 14 asmenų.
4 tikslas. Vystyti dienos socialinės globos paslaugas institucijoje ir asmens namuose
4.1. Užtikrinti dienos socialinės globos paslaugų teikimą.	Organizuoti dienos socialinės globos teikimą Prienų socialinių paslaugų centre. Organizuoti dienos socialinės globos teikimą asmenims su proto negalia. Plėsti dienos socialinės globos paslaugų teikimą senyvo amžiaus asmenims ir asmenims su negalia namuose (integrali pagalba).	150 400 Eur savivaldybės biudžeto lėšos; 69 300 Eur valstybės biudžeto tikslinė dotacija; 19500 Eur asmens surinktos lėšos 154400 Eur savivaldybės biudžeto lėšos; 212700 Eur valstybės biudžeto speciali tikslinė dotacija; 20 800 Eur asmens surinktos lėšos; 102 500 Eur ES lėšos	Prienų socialinių paslaugų centras Prienų socialinių paslaugų centras	17 asmenų su negalia gaus dienos socialinės globos paslaugas centre. 5 asmenys su proto negalia gaus dienos socialinės globos paslaugas. 20 suaugusių asmenų su negalia gaus. 20 Integralios pagalbos paslaugų gavėjų
5 tikslas. Užtikrinti teikiamų socialinių paslaugų tęstinumą, skatinant ir remiant socialinių paslaugų įstaigų veiklą
5.1. Užtikrinti sklandų bendradarbiavi-mą tarp rajono savivaldybės, organizuojan-čios socialinių paslaugų teikimą, ir socialines paslaugas teikiančių įstaigų bei nevyriausybinių organizacijų. 5.2. Teikti užimtumo skatinimo ir motyvavimo paslaugas ilgą laiką nedirbantiems ir socialinę paramą gaunantiems asmenims Materialinio nepritekliaus (MNM) programos parama	Užtikrinti socialinės globos paslaugų teikimą likusiems be tėvų globos vaikams. Vaikams, globojamiems budinčių globotojų, vaikams, globojamiems šeimose, vaikų dienos centrą lankantiems vaikams, jaunimo centrą lankantiems jaunuoliams ir laikino apgyvendinimo centre apgyvendintiems asmenims. Sudaryti lėšų kompensavimo sutartis su socialinės globos įstaigomis, teikiančiomis trumpalaikės ar ilgalaikės socialinės globos paslaugas. Akredituotai socialinei reabilitacijai neįgaliesiems bendruomenėje organizuoti. Organizuoti būsto ir (ar) aplinkos pritaikymo neįgaliems asmenims darbus ir apmokėti už atliktus darbus. Užimtumo didinimo programos įgyvendinimui. Jaunimo užimtumas Ir jaunimo organizacijų finansavimas	1053300 Eur savivaldybės biudžeto lėšos 508434 Eur savivaldybės biudžeto lėšos; 738200 Eur valstybės biudžeto tikslinė dotacija 26600 Eur savivaldybės biudžeto lėšos; 51800 Eur valstybės biudžeto lėšos 57000Eur valstybės biudžeto lėšos; 38000 Eur savivaldybės biudžeto lėšos 79100 Eur valstybės biudžeto lėšos; 10000 Eur savivaldybė biudžeto lėšos 10 000 Eur savivaldybės biudžeto lėšos 150 000 Eur ES lėšos; 16 000 Eur. valstybės biudžeto lėšos	Jiezno PŠC Savivaldybėsadministra-cija, Prienų globos namai Savivaldybėsadministra-cija, NVO Socialinės paramos skyrius Savivaldybėsadministra-cija	Užtikrintas socialinės globos paslaugų teikimas likusiems be tėvų globos vaikams. Socialinės paslaugos vaikams, globojamiems budinčių globotojų, vaikams, globojamiems šeimose, vaikų dienos centrą lankantiems jaunuoliams ir laikino apgyvendinimo centre apgyvendintiems asmenims Užtikrintas socialinės globos paslaugų teikimas senyvo amžiaus asmenims ir asmenims su negalia. Planuojama akredituoti 4 NVO organizacijas, akredituotą paslaugą gaus apie 115 paslaugos gavėjų. Būstas ir (ar) aplinka pritaikyti atitinkamam asmenų skaičiui, atsižvelgiant į turimų lėšų kiekį. Sumažės nedarbo lygis Prienų rajono savivaldybėje. planuojama neterminuotai įdarbinti apie10 asmenų. Laikinai įdarbinti iki 20 asmenų 3 jaunimo organizacijos, įdarbinta 8 jaunuoliai Paramą gaus 3300 asmenų

11. Regioninių socialinių paslaugų poreikis 2023 m.

Eil. Nr.	Socialinių paslaugų rūšys pagal žmonių socialines grupes	Socialinės globos įstaiga	Mastas (vietų sk.)
1.	Ilgalaikė socialinė globa asmenims su negalia	Socialinės globos namai Globos namai	2 1

IV. FINANSAVIMO PLANAS

12. Socialinių paslaugų finansavimo šaltiniai

Pagrindiniai socialinių paslaugų finansavimo šaltiniai – savivaldybės biudžeto ir valstybės biudžeto lėšos. Projektams įgyvendinti skiriamos Europos Sąjungos lėšos. Nevyriausybinės organizacijos savo veiklą vykdo naudodamos valstybės ir savivaldybės biudžetų lėšas, kitus finansavimo šaltinius.

Eil. Nr.	Socialinių paslaugų finansavimo šaltiniai	Pagal faktines išlaidas tūkst. Eur	Pagal planines išlaidas tūkst. Eur
2023 m.	2024 m.	2025 m.
1.	Savivaldybės biudžeto išlaidos socialinėms paslaugoms	2093,8	2370,4	2600,4
1.1.	palyginti su bendru savivaldybės biudžetu, proc.	4,4	4,8	5
2.	LR valstybės biudžeto specialiosios tikslinės dotacijos	1844,7	2044,7	2181,5
iš jų:
2.1.	šeimų, kurioms taikoma atvejo vadyba, priežiūrai organizuoti	563,4	635,6	700
2.2.	asmenų su sunkia negalia socialinei globai organizuoti	920,6	966	1010
2.3	Asmeninei pagalbai teikti	63,5	113,1	118
2.4	Užimtumo didinimo programai įgyvendinti	66,6	79,1	80,5
2.5.	Vaikų globos (rūpybos) išmokoms	147,7	165,5	185
2.6.	Soc. darbuotojų DU pakėlimui	82,9	85,4	88
3.	ES struktūrinių fondų lėšos	325,6	372,8	1400
4.	Asmenų mokėjimai už socialines paslaugas	1409	1594,0	1897,6
5.	Kitos lėšos (ukrainiečiams teikiamos paslaugos)	10,0	15	15
6.	Kitos lėšos iš kitų savivaldybių	502,7	774,2	929
Iš viso, tūkst. Eur	6185,8	7171,1	9023,5

12.1. Socialinių paslaugų finansavimo šaltinių įvertinimas

Prienų rajono savivaldybės biudžete (toliau – savivaldybės biudžetas) kasmet planuojamos lėšos socialinėms paslaugoms teikti, 2024 metams planuojama 2370,4 tūkst. Eur savivaldybės biudžeto lėšų, 2044,7 tūkst. Eur valstybės biudžeto specialiųjų tikslinių dotacijų, 372,8 tūkst. Eur Europos Sąjungos struktūrinių fondų lėšų ir tai sudarys 4,8 proc. visų 2024 m. planuojamų savivaldybės biudžeto lėšų.

2024 m. Prienų rajono savivaldybės gyventojams teikiamoms socialinėms paslaugoms finansuoti ir socialinių paslaugų plėtrai užtikrinti naudojamų lėšų šaltiniai, lyginant su 2023 metais, keisis dėl šių priežasčių: dėl susidariusios geopolitinės situacijos bei ekonominių aplinkybių, dėl kasmet didinamos socialinės globos kainos visose socialinės globos įstaigose, dėl bazinės socialinės išmokos dydžio pasikeitimo, socialinėms paslaugoms teikti asmenims su sunkia negalia lėšų poreikio augimo, nes vis daugiau asmenų su sunkia negalia pagal poreikį apgyvendinami socialinės globos įstaigose. Planuojama ES struktūrinių fondų paramos lėšas naudoti naujoms integralios pagalbos (dienos socialinės globos ir slaugos) paslaugoms neįgalių asmenų namuose, kompleksinių paslaugų tęstinumui, pacientų pavėžėjimo paslaugos modelio sukūrimui ir išbandymui, materialinio nepritekliaus mažinimo programai, socialinės priežiūros paslaugų teikimui asmenims su proto ar psichine negalia socialinių dirbtuvių veiklai (VšĮ ,,Galimybių dirbtuvės“), paslaugų ir infrastruktūros plėtrai reikalingai institucinės globos pertvarkai įgyvendinti (grupinio gyvenimo namai, apsaugotas būstas), sergančių Alzheimeriu infrastruktūros atnaujinimui.

Siekiant savivaldybės biudžeto lėšų taupymo ir efektyvumo, stengiamasi glaudžiai bendradarbiauti su socialinės globos paslaugas Prienų rajono gyventojams teikiančiomis įstaigomis, skatinti jas reguliariai vertinti gyventojų socialinių paslaugų poreikį ir sveikatos būklę. Taip pat palaikyti glaudų ryšį su NVO, skatinti savanorystę.

13. Socialinių paslaugų finansavimo iš savivaldybės biudžeto būdai

Eil. Nr.	Finansavimo būdai	Lėšos
2023 m. (tūkst. Eur)	2024 m. (tūkst. Eur)
1.	Tiesioginis socialinių paslaugų įstaigų finansavimas	2093,8	2370,4
Iš jo:
1.1.	Savivaldybės pavaldumo įstaigoms	1906	2159,3
1.2.	Regioninių socialinių paslaugų įstaigoms pagal paslaugų finansavimo sutartis	43,4	43,4
2.	Savivaldybės biudžeto lėšos, skirtos nevyriausybinėms organizacijoms (akredituota socialinė reabilitacija neįgaliesiems bendruomenėje)	15	26,6
3.	Akredituotai vaikų dienos socialinei priežiūrai organizuoti	46,5	71,7
4.	Neįgaliųjų būsto pritaikymas	57,5	38
5 .	Neįgaliųjų automobilių išlaikymas	21	21
6.	Apsaugoto būsto paslauga	4,4	10,4

14. Lėšos, reikalingos žmogiškųjų išteklių plėtrai

Siekiant efektyvesnio socialinių paslaugų organizavimo, būtina investuoti į socialinių darbuotojų kvalifikacijos kėlimą, psichologinių paslaugų plėtrą darbuotojams socialinių paslaugų įstaigose. Biudžetinių socialinių paslaugų įstaigų ir seniūnijų darbuotojai turi galimybes tobulinti savo kompetencijas iš savivaldybės biudžeto lėšų, taip pat pasinaudodami metodinių centrų organizuojamų mokymų galimybėmis. Teisės aktų nustatyta tvarka didinamas socialinių paslaugų srities darbuotojų darbo užmokestis. Siekiant didesnio socialinių paslaugų prieinamumo ir kokybės, pagal poreikį didinamas socialinių paslaugų įstaigose dirbančių darbuotojų etatų skaičius. 2023 m. socialinių darbuotojų darbo užmokesčiui kelti buvo skirta 82 900 Eur, o 2024 m. planuojama skirti 85 400 Eur, lėšos darbuotojų kvalifikacijai kelti bus skiriamos atsižvelgiant į finansines galimybes.

15. Savivaldybės finansinių galimybių palyginimas su numatytų priemonių finansavimu

Prienų rajono savivaldybė, atsižvelgdama į finansines galimybes, socialinėms paslaugoms organizuoti, teikti ir plėsti skiria savivaldybės biudžeto lėšų. Savivaldybės biudžeto išlaidos socialinėms paslaugoms 2023 m. sudarė 4,4 procento nuo bendro savivaldybės biudžeto. Savivaldybėje didėja asmenų, kuriems reikalingos socialinės paslaugos, skaičius. Pagal galimybes daugeliui iš jų užtikrinamos kokybiškos socialinės paslaugos, tačiau Prienų rajono savivaldybės finansinės galimybės, kaip ir daugelio Lietuvos savivaldybių, yra ribotos. Paslaugos organizuojamos ir teikiamos atsižvelgiant į prioritetines paslaugų plėtros kryptis, skiriamos savivaldybės, valstybės biudžetų lėšos, ES struktūrinių fondų lėšos, taip pat perskirstomos nepanaudotos piniginei socialinei paramai skaičiuoti ir mokėti skirtos lėšos. Siekiant tenkinti klientų poreikius ieškoma alternatyvių socialinių paslaugų.

15.1. Savivaldybės organizuojamų socialinių paslaugų vertinimas

Savivaldybėje plečiamos socialinės paslaugos, gerėja jų kokybė. Socialinių paslaugų poreikis glaudžiai susijęs su Prienų rajono demografine situacija ir jos kitimu.

Prienų rajono savivaldybėje kuriamas gyventojų poreikius atitinkantis socialinių paslaugų tinklas, siekiama paslaugas organizuoti visų socialinių grupių asmenims. Socialinių paslaugų tinklo plėtra orientuota į socialinių paslaugų teikimą bendruomenėje ir šeimoje, užtikrinamas jau teikiamų socialinių paslaugų tęstinumas. Sukurta globėjų (rūpintojų) paieškos sistema, teikiama pagalba globėjams (rūpintojams), budintiems globotojams, įtėviams ar besirengiantiems jais tapti, palaipsniui pereinama nuo institucinės vaiko globos prie socialinės globos šeimoje. Paslaugos tėvų globos netekusiems vaikams teikiamos bendruomeniniuose vaikų globos namuose. Stiprinamas socialinis darbas su socialinę riziką patiriančiomis šeimomis ir jose augančiais vaikais. Teikiamos socialinės priežiūros paslaugos vaikams, kuriems nustatyta laikinoji priežiūra, ir jų teisėtiems atstovams pagal įstatymą, socialinę riziką patiriančioms šeimoms, turinčioms vaikų, ir kitiems socialinę riziką patiriantiems asmenims. Užtikrinama akredituotą vaikų dienos socialinę priežiūrą teikiančių įstaigų veikla. Skatinamas kokybiškų socialinių paslaugų teikimas asmenims su negalia ir senyvo amžiaus asmenims, gerinama socialinių paslaugų infrastruktūra, didinama socialines paslaugas teikiančių darbuotojų profesinė kompetencija. Teikiama apgyvendinimo savarankiško gyvenimo namuose paslauga iš dalies nesavarankiškiems senyvo amžiaus asmenims ir asmenims su negalia. Daugeliui paslaugų gavėjų užtikrinamos kokybiškos socialinės paslaugos, tačiau Prienų rajono savivaldybė neturi galimybių užtikrinti socialinių paslaugų teikimo visiems potencialiems jų gavėjams, todėl socialinių paslaugų poreikis patenkinamas iš dalies. Šiuo metu neteikiamos apgyvendinimo apsaugotame būste paslaugos, išaugus paslaugų gavėjų skaičiui nepatenkintas pagalbos į namus paslaugų teikimas seniūnijose, trūksta dienos užimtumo paslaugų asmenims su negalia ir senyvo amžiaus asmenims seniūnijose. Trūksta paslaugų jaunimui. 2023 metais akreditavosi ir savo veiklą pradėjo vykdyti bendruomeninė asociacija ,,Aitvaro vaikai“, kuri teikia paslaugas vaikams, turintiems specialiųjų poreikių. Pažymėtina, kad į socialinių paslaugų teikimą vis aktyviau įsitraukia rajone veikiančios nevyriausybinės organizacijos, tačiau organizacijų iniciatyvos dar labai trūksta. 2023 m. teikiamos akredituotos socialinės reabilitacijos neįgaliesiems paslaugos. Socialinės priežiūros paslaugos, finansuojamos valstybės ir savivaldybės biudžeto lėšomis, galės būti teikiamos tik tose įstaigose, kurių socialinės priežiūros paslaugos bus akredituotos. Šiuo metu seniūnijų gyventojai turi mažiau galimybių gauti reikiamas socialines paslaugas, šiose vietovėse trūksta įvairesnių visų socialinių grupių poreikius atitinkančių socialinių paslaugų (pvz., dienos užimtumo paslaugų psichinę ar proto negalią turintiems asmenims).

V. Socialinių paslaugų plėtros vizija ir prognozė

Socialinių paslaugų plėtros vizija – kokybiškų socialinių paslaugų teikimas siekiant patenkinti gyventojų socialinių paslaugų poreikį.

Per ateinančius metus Prienų rajono savivaldybėje sėkmingai plėtojant socialinių paslaugų sistemą tikimasi, jog palaipsniui bus pereinama nuo institucinės globos prie šeimoje ir bendruomenėje teikiamų paslaugų, prioritetinės socialinių paslaugų gavėjų grupės gaus jų poreikius visiškai tenkinančias bei geros kokybės socialines paslaugas. Bus siekiama užtikrinti reikiamų socialinių paslaugų teikimo tęstinumą ir socialinių paslaugų rūšių plėtrą, teikti alternatyvias socialines paslaugas, įtraukiant nevyriausybines organizacijas ir privačias įstaigas, savanorius, teikiant socialines paslaugas sudaryti sąlygas gyventojams išsaugoti orumą ir patenkinti jų žmogiškuosius poreikius.

16. Prognozuojamos socialinės paslaugos

Per ateinančius metus teikiant socialines paslaugas ir plečiant socialinių paslaugų tinklą bei mastą rajone, bus orientuojamasi į prioritetines socialinių paslaugų gavėjų grupes: vaikus, netekusius tėvų globos, asmenis su negalia, senyvo amžiaus asmenis, asmenis su intelekto ir / ar psichikos negalia, šeimas ir jose augančius vaikus, suaugusius socialinės rizikos asmenis. Šioms gavėjų grupėms plėtojant socialines paslaugas, ypatingas dėmesys bus skiriamas bendruomeninių socialinių paslaugų, užtikrinančių visavertį asmens gyvenimą savo namuose, teikimui. Šios paslaugos tiek ekonominiu, tiek socialiniu požiūriu kur kas efektyvesnės nei socialinių paslaugų įstaigose teikiamos ilgalaikės socialinės globos paslaugos. Atsižvelgiant į gyventojų poreikius, bus diegiamos naujos inovatyvios bendruomeninės socialinės paslaugos.

Prognozuojama, kad šioms paslaugų gavėjų grupėms bus plečiamos tokių rūšių paslaugos:

 Asmenims ir šeimoms – prevencinės socialinės paslaugos (kompleksinės paslaugos šeimai, šeimos konferencija, atviras darbas su jaunimu ir kitos prevencinės paslaugos).

 Vaikams, netekusiems tėvų globos – vaikų įvaikinimo šeimose skatinimas, globėjų, paieška ir mokymas, socialinė globa globėjų šeimose, globos centro teikiamos paslaugos.

 Senyvo amžiaus asmenims – socialinės priežiūros paslaugos asmens namuose ir socialinių paslaugų įstaigose. Šios paslaugos turėtų sudaryti palankias sąlygas asmeniui kuo ilgiau turėti savarankišką ir visavertį gyvenimą bendruomenėje, savo namuose bei sumažintų stacionarios globos poreikį.

 Asmenims su negalia – apgyvendinimo apsaugotame būste, socialinės priežiūros paslaugos, teikiamos socialinėse dirbtuvėse, socialinės reabilitacijos neįgaliesiems bendruomenėje, laikino atokvėpio, dienos socialinės globos asmens namuose, socialinės globos grupinio gyvenimo namuose.

 Asmenims su intelekto ir / ar psichikos negalia – dienos užimtumas;

 Šeimoms, patiriančioms socialinę riziką, ir vaikams – socialinė priežiūra šeimoms, socialinių įgūdžių ugdymo ir palaikymo paslaugos, vaikų dienos socialinė priežiūra (įkurta daugiau vaikų dienos centrų), intensyvi krizių įveikimo pagalba.

 Suaugusiems socialinės rizikos asmenims – psichosocialinė pagalba, laikino apgyvendinimo, laikino apnakvindinimo paslaugos.

Taip pat bus siekiama:

 plėtoti darbo su jaunimu formas, skatinti jaunimo turiningą laisvalaikį, ypač kaimo vietovėse, ir išnaudoti turimą laisvalaikio infrastruktūrą bei inventorių;

plėsti vaikų dienos centrų veiklą;

 tęsti palydimosios globos paslaugas;

 sukurti efektyvaus ir nuolatinio tarpsektorinio bendradarbiavimo sistemą vietos lygmeniu, užtikrinančią priklausomybių, prekybos žmonėmis, smurto ir savižudybių prevenciją, skleidžiant vertybines sveiko gyvenimo būdo nuostatas visuomenėje;

 paslaugų, reikalingų institucinės globos pertvarkai įgyvendinti, plėtra ir infrastruktūros asmenims su intelekto ir / ar psichikos negalia atnaujinimas.

Teikiant socialines paslaugas bus atsižvelgta į išskirtas prioritetines paslaugų plėtros kryptis ir jose numatytas paslaugų gavėjų grupes. Planuojama teikti ir plėsti socialines paslaugas, didinti jų prieinamumą ir įvairovę. Ypatingas dėmesys bus skiriamas nestacionarių socialinių paslaugų teikimui ir plėtrai bei alternatyvių paslaugų teikimui, kadangi jos tiek socialiniu, tiek ekonominiu požiūriu efektyvesnės nei socialinės globos paslaugos. Tačiau esant dideliam socialinės globos paslaugų poreikiui, planuojama užtikrinti ir šių paslaugų teikimą ir plėtrą.

Prienų rajone planuojama teikti prevencines socialines paslaugas asmenims (šeimoms, bendruomenėms), siekiant stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir dalyvauti visuomenės gyvenime, gilinti žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo, bendrąsias (informavimo, konsultavimo, tarpininkavimo ir atstovavimo, maitinimo, transporto organizavimo ir kt.) ir specialiąsias socialines paslaugas: akredituotas socialinės priežiūros (pagalbos į namus, socialinių įgūdžių ugdymo ir palaikymo, psichosocialinės pagalbos, pagalbos globėjams (rūpintojams), budintiems globotojams, įtėviams ar besirengiantiems jais tapti) ir socialinės globos (dienos socialinės globos institucijoje ir asmens namuose, trumpalaikės, ilgalaikės socialinės globos) priklausomai nuo asmens (šeimos) socialinių paslaugų poreikio, akredituotas socialinės reabilitacijos asmenims su negalia paslaugas. Didinant socialinės globos asmens namuose paslaugų teikimo kokybę, į šias paslaugas integruojant slaugos į namus paslaugas, skatinant kompleksinės integralios pagalbos asmens namuose paslaugų plėtrą, Prienų rajono savivaldybės socialinių paslaugų centras ir toliau vykdys Europos Sąjungos struktūrinių fondų lėšomis finansuojamą projektą ,,Integralios pagalbos teikimas Prienų rajone“. Bus tęsiama laikino atokvėpio paslauga vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji, kurie laikinai dėl tam tikrų priežasčių negali jais pasirūpinti.

Prienų rajono savivaldybės socialinių paslaugų centras ir toliau teiks asmeninės pagalbos paslaugas. Svarbiausias teikiamos asmeninės pagalbos uždavinys – neatlikti veiksmų už asmenį su negalia, o atlikti kartu su juo.

Jiezno PŠC esančiame Globos centre tęsiamos globėjų ir įtėvių mokymo ir konsultavimo paslaugos.

Institucinės globos pertvarka šiuo metu yra pasiekusi antrąjį etapą. 2021–2027 metų finansiniu laikotarpiu savivaldybėje numatyta įkurti vienus grupinius gyvenimo namus, skirtus žmonėms su intelekto ir (ar) psichikos negalia. Numatomas tokių paslaugų gavėjų skaičius – iki 10 asmenų. Yra planų įkurti dar vienas (arba išplėsti esamas) socialines dirbtuves kartu su dienos užimtumu. Šios paslaugos būtų teikiamos asmenims su psichine ir intelekto negalia. Paslaugas gautų iki 20 asmenų. Savivaldybė planuoja įsigyti tris apsaugotus būstus. Viename tokiame būste apsigyventų du asmenys, tad visuose trijuose – 6. Rajone bus tęsiamas projekto „Nuo globos link galimybių: bendruomeninių paslaugų plėtra“ įgyvendinimas, paslaugos teikiamos neįgaliesiems, turintiems proto ir / ar psichinę negalią (mokoma įgyti darbinius įgūdžius, atliekant realias darbo užduotis).

Per ateinančius metus ypatingas dėmesys bus skiriamas koordinuotai teikiamoms paslaugoms, plėtojant kompleksinę pagalbą vaikams ir šeimoms, ateityje bus orientuojamasi į prioritetines paslaugų gavėjų grupes: asmenis su negalia ir individualios pagalbos poreikius turinčius vaikus bei jų šeimos narius, socialinę riziką patiriančius vaikus, socialinę riziką patiriančias šeimas ir be tėvų globos likusius vaikus. Šioms paslaugų gavėjų grupėms planuojama plėsti tokias koordinuotai teikiamas paslaugas:

vaikams su negalia ir individualius pagalbos poreikius turintiems vaikams ir jų šeimos nariams – specializuotos pagalbos pagal negalios pobūdį, pagalbos į namus, dienos socialinės globos paslaugas asmens namuose, psichologines konsultacijas tėvams ir vaikams, prieinamumą dalyvauti edukacinėse, pažintinėse veiklose, vasaros užimtumo stovyklose;

socialinę riziką patiriantiems vaikams – psichologinės socialinės pagalbos prieinamumą, vaikų dienos centrų, organizuojančių užimtumą dienos metu, siekiančių ugdyti vaiko ir jo šeimos narių socialinius ir gyvenimo įgūdžius, atvirų jaunimo erdvių, padedančių ugdyti tokių vaikų ir jaunimo asmenines ir socialines kompetencijas, paslaugas visose Prienų rajono seniūnijose, vaikų vasaros stovyklų, organizuojančių užimtumą vasaros metu, paslaugas;

socialinę riziką patiriančioms šeimoms – gerinti teikiamų socialinių įgūdžių ugdymo ir palaikymo, pasirengimo šeimai ir tėvystės įgūdžių ugdymo, šeimos mediacijos paslaugų kokybę.

Teikiant koordinuotai teikiamas paslaugas, svarbu bendradarbiauti ir dirbti komandoje. Švietimo pagalbos, socialinės ir sveikatos priežiūros paslaugos turėtų būti teikiamos kompleksiškai bei derinamos tarpusavyje. Planuojama įgyvendinti Asmenų su negalia socialinės integracijos programose numatytas priemones.

Tęsiama Socialinio transporto paslauga – pavėžėjimo paslaugos senyvo amžiaus asmenims, mažas pajamas gaunantiems asmenims (šeimoms), socialinę riziką patiriančių šeimų vaikams ir jų šeimos nariams, negalią turintiems asmenims ir juos lydintiems asmenims. Tai galimybė nevaržomai judėti, tapti mobilesniems, gyventi aktyvų socialinį gyvenimą. Paslauga nėra vien negalią turinčių žmonių vežimas – tai ir pagalba išeinant iš namų, daiktų nunešimas, įsodinimas, palyda ir viskas, kas užtikrina asmens, turinčio negalią, savarankiškumą ir nepriklausomybę. Ši paslauga užtikrina efektyvų judėjimo negalią turinčių žmonių kelionių organizavimą į ekonominio ir socialinio užimtumo vietas (darbą, įvairias organizacijas, ligoninę, universitetą, kiną, teatrą, parduotuvę, susitikimus).

Projekto „Pacientų pavėžėjimo paslaugos modelio sukūrimas ir išbandymas“ tikslas – teikti pacientų pavėžėjimo paslaugas, siekiant užtikrinti galimybę pacientams pasinaudoti savivaldybių funkcijai priskirtomis asmens sveikatos priežiūros paslaugomis, vykstant į Lietuvos nacionalinės sveikatos sistemos asmens sveikatos priežiūros įstaigą ir (ar) parvykstant iš jos, kai pacientui nereikalinga skubioji medicinos pagalba. Projekto metu numatoma teikti paciento pavėžėjimo paslaugą, kai vežamam pacientui nereikalinga asmens sveikatos priežiūra, bei lydinčio asmens paslaugą.

17. Savivaldybės biudžeto augimo perspektyva ir numatomas pokytis

Didėjant socialinių paslaugų gavėjų skaičiui, esant socialinių paslaugų teikimo ir plėtros vaikams, šeimoms aktualumui, sprendžiant apgyvendinimo, laikino apnakvindinimo paslaugų plėtros, paslaugų teikimo kokybės klausimus, reikėtų, kad socialinėms paslaugoms finansuoti skiriamos lėšos augtų. Socialinių paslaugų plėtrai ir kokybei užtikrinti būtinas socialinių darbuotojų skaičiaus ir jų darbo užmokesčio augimas, šių darbuotojų kvalifikacijos tobulinimas bei lėšų, skiriamų socialinėms paslaugoms, jų plėtrai bei naujų socialinių paslaugų, socialinio darbo formų rajone atsiradimui, didinimas. Esant socialinių paslaugų finansavimo didinimo poreikiui, finansavimo šaltinis turėtų būti nepanaudotos savivaldybės biudžeto lėšos piniginei socialinei paramai skaičiuoti ir mokėti. Prognozuojama, kad socialinėms paslaugoms finansuoti skiriamos lėšos turėtų augti iki 1 procento.

18. Išteklių prognozė ateinantiems 3 metams

Numatomi ištekliai siekiant geresnio savivaldybės gyventojų socialinių paslaugų poreikio tenkinimo:

	Savivaldybės biudžeto dalies socialinėms paslaugoms bei valstybės biudžeto specialiųjų tikslinių dotacijų socialinėms paslaugoms finansuoti lėšų didėjimas.

	Socialinių darbuotojų skaičiaus augimas ir jų kvalifikacijos kėlimas.

	Asmenų mokėjimo už socialines paslaugas tvarkos tobulinimas.

	Kiti ištekliai (valstybės biudžeto, Europos Sąjungos struktūrinių fondų, kitų fondų,

privačių asmenų lėšos).

19. Siūlomos plėsti regioninės socialinės paslaugos, jų rūšys ir prognozuojamas mastas

Socialinių paslaugų rūšys (nurodomos pagal žmonių socialines grupes)	Mastas (vietų skaičius)
Ilgalaikės socialinės globos paslaugos neįgaliems vaikams ir suaugusiems asmenims su su elgesio ir psichikos sutrikimais	4

VI. PLANO ĮGYVENDINIMO PRIEŽIŪRA

20. Socialinių paslaugų plano įgyvendinimo priežiūros vykdytojai

Prienų rajono savivaldybės socialinių paslaugų plano įgyvendinimo priežiūrą vykdys Prienų rajono savivaldybės administracijos Socialinės paramos skyrius, kuris yra atsakingas už socialinių paslaugų administravimą.

21. Socialinių paslaugų plano įgyvendinimo priežiūros etapai ir įvertinimo rezultatai

Plano įgyvendinimas aptariamas pasibaigus kalendoriniams metams rengiamame ateinančių metų plane, nurodant jo įgyvendinimo rezultatus. Socialinių paslaugų teikimo klausimai ir kitos plane aprašytos vykdomos priemonės pagal poreikį aptariami su rajono socialinių paslaugų teikėjais bei nevyriausybinių organizacijų atstovais, plano rengėjais, taip pat su seniūnijų socialiniais darbuotojais per pasitarimus. Vertinimo metu aptariamos iškilusios kliūtys, ieškoma būdų, kaip jas pašalinti.

22. Pasiektų rezultatų, tikslų ir uždavinių analizė, numatytų vykdyti priemonių efektyvumas

Bus vertinamas plano ir jo priemonių tikslingumas, atsižvelgiant į kintančias aplinkybes ir veiksnius, analizuojama, ar pasiekti rezultatai, tikslai ir uždaviniai, jei jie nepasiekti – kokie veiksniai galėjo turėti įtakos rezultatams. Taip pat numatomos šių veiksnių šalinimo ir mažinimo priemonės. Planas bus tikslinamas pagal kintančias aplinkybes ir veiksnius, pasiekti rezultatai ir numatytų priemonių efektyvumas bus analizuojami ir aptariami darbo grupėje.

_________________